
LOS  MIEMBROS 
SON  LA  CLAVE 


»EN  TAKNEMLIG  INDSTILLING« 

Jeg  værdsatte  virkelig  budskabet  fra  Det 
Første  Præsidentskab  i  majnummeret  2000 
af  Liahona  (engelsk).  Det  var  »En 
taknemlig  indstilling«  af  præsident 
Thomas  S.  Monson,  førsterådgiver  i  Det 
Første  Præsidentskab.  Jeg  fik  virkelig  en 
forståelse  af  betydningen  af  taknemlighed. 
Det  har  været  en  velsignelse  for  mig  at  leve 
op  til  det.  Jeg  vil  bestræbe  mig  på  altid  at 
vise  taknemlighed  mod  dem,  der  er  et  lys 
og  en  opmuntring  for  mig.  Jeg  er  taknemlig 
for  alle  Kirkens  ledere  for  deres  inspirerede 
budskaber  og  vidnesbyrd. 

Ben  Lawrence  Ekpezu, 
Calabar  2.  Gren, 
Calabar  Distrikt  i  Nigeria 

ÅNDELIG  MANNA 

Jeg  blev  døbt  som  medlem  af  Kirken,  da 
jeg  var  en  lille  pige,  og  jeg  fik  et  eksemplar 
af  Liahona  (spansk) ,  første  gang  jeg  kom  i 
Kirken.  Nu  har  jeg  selv  børn,  og  jeg  nyder 
stadig  tidsskriftet.  Min  familie  ser  frem  til 
det  hver  måned,  ligesom  israelitterne  så 
frem  til  manna.  Liahona  nærer  os  åndeligt 
og  styrker  vore  vidnesbyrd,  og  vi  er  glade 
for  at  få  mulighed  for  at  stifte  bekendtskab 
med  kirkemedlemmer  fra  hele  verden.  Jeg 
takker  min  himmelske  Fader  for  den 
vidunderlige  gave. 

Ingrid  de  Fadron, 

San  Juan  de  los  Morros  Gren, 

Maracay  Stav  i  Venezuela 


ET  EFFEKTIVT  MISSIONÆRREDSKAB 

Mens  jeg  var  missionær  i  Chile,  opda- 
gede jeg,  at  folk  elskede  at  læse  Liahona 
(spansk).  Som  missionærer  elskede  vi  at 
modtage  tidsskriftet,  så  vi  kunne  give  det 
til  undersøgere,  mindre  aktive  medlemmer 
eller  nyomvendte. 

Når  vi  besøgte  medlemmerne,  sagde  vi 
altid:  »Lad  andre  læse  i  jeres  eksemplarer 
af  Liahona,  for  det  er  alle  tiders  redskab, 
som  kan  lære  dem  mere  om  Kirken  og 
vores  værdier.« 

Johnathan  Wardle, 

Edgemont  1 1 .  Ward, 

Edgemont  Syd  Stav  i  Provo  i  Utah 

EN  BEDRE  VERDEN 

Siden  min  dåb  har  jeg  vidst,  at  dette  er 
den  sande  kirke.  Før  det  var  det,  som  om 
jeg  manglede  noget.  Nu  føler  jeg  mig  hel. 

Jeg  skriver  for  at  takke  jer,  fordi  I 
udgiver  dette  vidunderlige  tidsskrift,  A 
Liahona  (portugisisk).  Tidsskriftet  giver  os 
mulighed  for  at  læse  om  andre  medlem- 
mers vidnesbyrd  og  oplevelser  og  erfare,  at 
der  er  millioner  af  andre  sidste  dages 
hellige,  der  stræber  efter  at  skabe  en  bedre 
verden. 

Jonnas  A.  Menezes, 

Sumaré  Ward, 

Vitoria  da  Conquista  Stav  i  Brasilie 

BUDSKAB  FRA  DET  FØRSTE  PRÆSIDENTSKAB 


»Se  jeres  små« 


»Hvis  I  ikke  vender 

om  og  bliver  som  børn, 

kommer  I  slet  ikke  ind 

i  Himmeriget.« 


Præsident  Gordon  B.  Hinckley 

Min  hustru  og  jeg  tog  engang  nogle  af  vore  børnebørn  med  i 
cirkus.  Jeg  var  mere  interesseret  i  at  betragte  dem  og 
mange  andre  på  deres  alder,  end  i  at  se  på  manden  på  den 
flyvende  trapez.  Jeg  så  med  forundring  på  dem,  mens  de  skiftevis  lo  og  stir- 
rede med  vidtåbne  øjne  på  det  spændende,  der  udspandt  sig  foran  dem.  Jeg 
funderede  over  børnenes  mirakel,  for  det  er  børnene,  der  er  verdens 
konstante  fornyelse  af  liv  og  formål.  Da  jeg  betragtede  deres  intense  inter- 
esse selv  i  de  omgivelser,  gik  mine  tanker  til  den  smukke  og  gribende  scene, 
som  findes  beskrevet  i  Tredje  Nephi,  hvor  den  opstandne  Herre  tog  de  små 
børn  i  sine  arme  og  græd,  mens  han  velsignede  dem  og  sagde  til  folket:  »Se 
jeres  små«  (3  Nephi  17:23). 

Det  er  så  tydeligt,  at  verdens  store  godhed  og  forfærdelige  ondskab  er  den 
søde  og  den  bitre  frugt  af  gårsdagens  børneopdragelse.  Sådan  som  vi  opdrager 
en  ny  generation,  sådan  bliver  verden  om  nogle  år.  Hvis  I  er  bekymret  for 
fremtiden,  så  tænk  over  jeres  børneopdragelse.  Forfatteren  til  Ordsprogenes 
bog  sagde  klogt:  »Tilskynd  drengen  til  at  følge  den  vej,  han  skal  gå,  selv  når 
han  bliver  gammel,  vil  han  ikke  vige  fra  den«  (Ordsp  22:6). 

Da  jeg  var  dreng,  boede  vi  på  en  frugtplantage  om 
sommeren.  Vi  dyrkede  store  mængder  ferskner,  ja,  hele 
vognlæs  af  dem.  Vores  far  tog  os  med  til  beskæringsde- 
monstrationer  på  landbohøjskolen.  Hver  lørdag  i  januar 
og  februar  tog  vi  ud  til  gården  og  beskar  træer.  Vi  erfa- 
rede, at  ved  at  klippe  og  skære  de  rigtige  steder  kunne  vi, 
selv  når  der  lå  sne  på  jorden,  og  træet  virkede  dødt, 


»Opdrag  jeres  børn  til  at  have  kærlighed  til  Herren  og 
være  gudfrygtige  ...  lær  dem  at  elske  snarere  end  at 
frygte  jer« 


forme  det,  så  solen  kunne  ramme  den  frugt,  som  skulle 
komme  til  foråret  og  sommeren.  Vi  erfarede,  at  vi  i 
februar  stort  set  kunne  afgøre  kvaliteten  af  den  frugt,  vi 
skulle  høste  til  september. 

E.  T.  Sullivan  skrev  engang  disse  interessante  ord:  »Når 
Gud  vil  have  udrettet  et  stort  værk  i  denne  verden  eller 
rettet  op  på  en  stor  uret,  så  gør  han  det  på  en  usædvanlig 
måde.  Han  udløser  ikke  sine  jordskælv  eller  udslynger  sine 
tordenkiler.  I  stedet  lader  han  et  hjælpeløst  barn  føde, 
måske  i  et  fattigt  hjem  af  en  mor,  som  ikke  er  kendt  af 
verden.  Og  så  indgyder  Gud  tanken  i  den  mors  hjerte,  og 
hun  indgyder  den  i  barnets  sind.  Og  så  venter  Gud. 
Verdens  største  kræfter  ligger  ikke  i  jordskælv  eller  torden- 
kiler. Verdens  største  kræfter  ligger  i  små  børn«  (citeret  i 
The  Treasure  Chest,  red.  Charles  L.  Wallis,  1965,  s.  53). 

Og  jeg  vil  gerne  indskyde,  at  disse  små  børn  bliver  en 

kraft  til  godt  eller  ondt,  alt  efter  hvordan  de  bliver 

opdraget.  Herren  har  entydigt  sagt:   »Men  jeg  har 

befalet  jer  at  opdrage  jeres  børn  i  lys  og  sandhed« 

(L&P  93:40). 

I  må  undskylde,  at  jeg  påpeger  det  indly- 
sende, men  jeg  gør  det,  fordi  det  indly- 
sende    så     ofte    bliver    overset.     Det 
indlysende  omfatter  fire  vigtige  punkter 
med  hensyn  til  børn:  Elsk  dem,  undervis 
dem,  respektér  dem  og  bed  med  dem  og 
for  dem. 

ELSK  DEM 

Hvor  er  det  barn,  der  mærker  sine 

forældres  hengivenhed,  dog  lykkeligt 

og  velsignet.  Den  varme  og  kærlighed 

vil  bære  sød  frugt  i  årene,  der  kommer.  For 

en  stor  del  er  den  råhed,  der  karakteriserer 

så  stor  en  del  af  vores  samfund,  resultatet 

af  den  råhed,  som  børn  blev  udsat  for  for 

mange  år  siden. 

Engang,   da  jeg   traf  en   af  mine  barndomsvenner, 
vældede  minderne  om  vores  barndomskvarter  op  i  mig 
Det  var  et  mikrokosmos  af  verden  med  mange  forskellige 
mennesker.  De  var  en  gruppe  med  et  tæt  sammenhold, 
og  jeg  tror,  vi  kendte  dem  alle.  Jeg  tror  også,  at  vi  elskede 
dem  alle  -  det  vil  sige,  bortset  fra  én  mand.  Her  må  jeg 
komme  med  en  tilståelse:  På  et 
tidspunkt  i  min  barndom  afskyede 
jeg    den    mand.    Jeg    har    siden 
omvendt  mig  fra  den  følelse,  men 
når  jeg  ser  tilbage  på  det,  kan  jeg 
igen    fornemme    min    inderlige 
følelse.   Hans   sønner  var   vores 
venner,  men  jeg  betragtede  ham 
som  min  fjende.  Og  hvorfor  nu 
denne  stærke  antipati?  Fordi  han 
pryglede    sine    sønner    med    en 
læderrem  eller  en  kæp,  eller  hvad 
han  nu  ellers  havde  for  hånden, 
når  hans  onde  vrede  blussede  op 
ved  den  mindste  provokation. 

Måske  havde  jeg  det  på  den 
måde,  fordi  der  i  det  hjem,  som  jeg 
voksede  op  i,  var  en  far,  der  ved  en 
eller  anden  form  for  stille  magi  var 
i  stand  til  at  opdrage  sine  børn  uden  brug  af  afstraffelses- 
redskaber,  skønt  de  til  tider  nok  havde  fortjent  det. 

Jeg  har  set  frugterne  af  den  nabos  temperament  dukke 
op  i  hans  ulykkelige  børns  liv.  Enhver  socialrådgiver, 
enhver  vagtlæge  på  hospitalernes  skadestuer,  enhver  poli- 
timand og  dommer  kan  fortælle  lignende  historier.  Det  er 
et  tragisk  billede  af  slag,  spark,  prygl  og  sågar  seksuelle 
overgreb  på  små  børn.  Af  samme  skuffe  er  de  onde  mænd 
og  kvinder,  som  udnytter  børn  i  pornografisk  øjemed. 

Ingen  mand  eller  kvinde,  der  foregiver  at  følge  Kristus 
eller  er  et  erklæret  medlem  af  hans  kirke  kan  hengive  sig 
til  den  slags  uden  at  krænke  Gud  og  fornægte  hans  Søns 

Se  jeres  små  og  undervis  dem.  Jeres 

eksempel  vil  mere  end  noget  andet 

indprente  et  livsmønster  i  deres  sind. 


lærdomme.  Det  var  Jesus  selv,  der,  mens  han  frem- 
hævede børns  renhed  og  uskyld,  sagde:  » . . .  men  den,  der 
bringer  en  af  disse  små  ...  til  fald,  var  bedre  tjent  med  at 
fa  en  møllesten  hængt  om  halsen  og  blive  sænket  i  havets 
dyb«  (Matt  18:6). 

Kan  der  tænkes  en  kraftigere  fordømmelse  af  dem,  der 
misbruger  børn,  end  disse  ord  fra 
menneskehedens  Frelser?  Ønsker 
du,  at  kærlighedens  ånd  skal  herske 
i  verden?  Så  begynd  inden  for  dit 
eget  hjems  fire  vægge.  Se  jeres  små, 
og  se  i  dem  Guds  undere,  for  de  er 
for  nylig  kommet  fra  hans  nærhed. 
Præsident  Brigham  Young 
(1801-1877)  har  engang  sagt:  »Et 
barn  elsker  sin  moders  smil,  men 
hader  hendes  vrede  blik.  Jeg  siger 
til  mødrene,  at  de  ikke  må  lade 
deres  børn  beskæftige  sig  med 
noget  ondt,  men  samtidig  skal  de 
behandle  dem  med  mildhed« 
(Kirkens  præsidenters  lærdomme: 
Brigham  Young,  1997,  s.  340). 

Han  sagde  videre:  »Opdrag 
jeres  børn  til  at  have  kærlighed  til 
Herren  og  være  gudfrygtige;  iagttag  deres  karakter  og 
deres  temperament  og  behandl  dem  i  overensstemmelse 
hermed,  og  tillad  aldrig  jer  selv  at  irettesætte  dem  i 
vredens  stund;  lær  dem  at  elske  snarere  end  at  frygte  jer« 
(Lærdomme,  s.  172). 

Selvfølgelig  er  der  brug  for  disciplin  i  familien.  Men 
grov  disciplin  eller  brutal  disciplin  fører  ikke  til  forbed- 
ring, men  derimod  til  vrede  og  bitterhed.  Det  retter  ikke 
op  på  noget,  men  forværrer  blot  problemet.  Det. er  selvø- 
delæggende. Da  Herren  i  en  storslået  åbenbaring 
fremsatte  den  lederskabs  ånd,  som  skal  styre  hans  kirke, 
viste  han  også  den  ånd,  som  vore  hjem  skal  ledes  ved: 

»Ingen  magt  eller  indflydelse  kan  eller  bør  udøves  ... 
uden  gennem  overbevisning,  langmodighed,  mildhed, 
sagtmodighed  og  uskrømtet  kærlighed  . . . 


Bed  med  jeres  børn,  så  de  kan 
lære  den  kilde  til  styrke  at 
kende,  som  altid  er  til 
rådighed  i  nødens  stund. 


Irettesæt  skarpt,  når  den  Helligånd  driver  dertil,  og 
udvis  derefter  større  kærlighed  mod  ham,  som  du  har 
irettesat,  at  han  ikke  skal  betragte  dig  som  sin  fjende; 

men  at  han  må  erfare,  din  trofasthed  er  stærkere  end 
dødens  bånd«  (L&P  121:41,  43-44). 

UNDERVIS  DEM 

Se  jeres  små  og  undervis  dem.  Jeres  eksempel  vil 
mere  end  noget  andet  indprente  et  livsmønster  i  deres 
sind.  Det  er  altid  interessant  at  møde  gamle  venners 
børn  og  se  deres  fædres  og  mødres  livsindstilling  i  denne 
nye  generation. 

Det  fortælles,  at  en  gruppe  kvinder  i  det  gamle  Rom 
forfængeligt  viste  hinanden  deres  smykker.  Blandt  dem 
var  Cornelia,  som  var  mor  til  to  drenge.  En  af  kvinderne 
spurgte  hende:  »Og  hvor  er  så  dine  smykker?«  Som  svar 
pegede  Cornelia  på  sine  to  sønner  og  sagde:  »De  er  mine 
smykker.«  Under  hendes  vejledning  og  ved  at  leve  op  til 
hendes  dyder  blev  Gaius  og  Tiberius  Gracchus  - 
brødrene  Gracchi,  som  de  blev  kaldt  -  to  af  de  mest 
overbevisende  og  effektive  reformatorer  i  romerrigets 
historie.  Og  så  længe  de  huskes  og  nævnes,  vil  den  mor, 
der  opdrog  dem  i  overensstemmelse  med  sin  egen  livs- 
førelse, også  blive  husket  og  lovprist. 

Jeg  vender  tilbage  til  Brigham  Youngs  ord:  »Lad  det 
konstant  ligge  jer  på  sinde,  at  de  børn,  som  Gud  så 
godhjertet  har  givet  jer,  tidligt  i  deres  liv  bliver  undervist 
i  vigtigheden  af  Guds  orakler  og  vores  religions  skønhed 
og  principper,  så  at  de,  når  de  bliver  voksne  mænd  og 
kvinder,  altid  kan  skatte  dem  og  aldrig  fornægte  sand- 
heden« (Lærdomme,  s.  172). 

Jeg  ved,  at  der  er  forældre,  som  trods  kærlig  omsorg  og 
en  flittig  og  trofast  indsats  for  at  undervise  deres  børn,  ser 
dem  vælge  en  anden  vej  og  græder,  mens  deres  vildfarne 
sønner  og  døtre  bevidst  følger  en  kurs,  der  kan  få  tragiske 
konsekvenser.  Jeg  har  stor  sympati  med  dem,  og  til  dem 
vil  jeg  citere  Ezekiels  ord:  »En  søn  skal  ikke  bære  straffen 

for  sin  faders  synd,  og  en  far  skal  ikke  bære  straffen  for  sin 
søns  synd«  (Ez  18:20). 

Men  det  er  undtagelsen  snarere  end  reglen.  Og  undta- 
gelsen berettiger  ikke  os  andre  til  ikke  at  yde  enhver 
indsats  for  at  udvise  kærlighed,  være  et  eksempel  og 
belære  om  de  korrekte  principper  i  vores  opdragelse  af 
dem,  som  Gud  har  givet  os  et  helligt  ansvar  for. 

RESPEKTÉR  DEM 

Lad  os  heller  ikke  glemme,  at  vi  skal  respektere  disse, 
vores  små.  Fra  Guds  åbenbarede  ord  ved  vi,  at  de  er 
Guds  børn,  ligesom  vi  er  Guds  børn,  og  derfor  fortjener 
den  respekt,  som  kundskaben  om  det  evige  princip 
fordrer.  Faktisk  har  Herren  gjort  det  klart,  at 
medmindre  vi  udvikler  den  renhed,  den  frihed  fra  svig, 
den  uskyld  fra  ondskab,  kan  vi  ikke  indtræde  i  hans 
nærhed.  Han  erklærede:  »Hvis  I  ikke  vender  om  og 
bliver  som  børn,  kommer  I  slet  ikke  ind  i  Himmeriget« 
(Matt  18:3). 

Channing  Pollock  skrev  engang  disse  interessante  og 
provokerende  ord:  »Når  vi  tænker  på  barndommen,  hvor 
vi  skyede  det  onde,  vil  nogle  af  os  nok  ønske  ...  at  vi  kunne 
fødes  som  gamle  og  blive  yngre  og  renere  og  mere  ukompli- 
cerede og  uskyldigere,  indtil  vi  til  sidst  med  små  børns  hvide 
sjæle  kunne  lægge  os  til  den  evige  hvile«  (»The  World's 
Slow  Stain«,  Reader's  Digest,  juni  1960,  s.  77). 

BED  MED  DEM  OG  FOR  DEM 

Se  jeres  små.  Bed  med  dem.  Bed  for  dem  og  velsign 
dem.  Den  verden,  som  de  træder  ud  i,  er  en  indviklet  og 
hård  verden.  De  løber  ind  i  modgangens  voldsomme 
søgang.  De  får  brug  for  al  den  styrke  og  al  den  tro,  som  I 
kan  indgyde  dem,  mens  I  endnu  har  dem  omkring  jer.  Og 
de  får  også  brug  for  en  større  styrke,  som  kommer  fra  en 
højere  magt.  De  skal  gøre  andet,  end  bare  at  glide  med 
strømmen.  De  skal  opløfte  verden,  og  de  eneste  løfte- 
stænger, som  de  har  til  rådighed,  er  et  eksempel  fra  deres 

eget  liv  og  den  overtalelseskraft,  som  ligger  i  deres 
vidnesbyrd  og  deres  kundskab  om  det,  som  hører  Gud  til. 
De  får  brug  for  Herrens  hjælp.  Bed  med  dem,  mens  de  er 
små,  så  de  kan  lære  den  kilde  til  styrke  at  kende,  som 
altid  er  til  rådighed  i  nødens  stund. 

Jeg  elsker  at  høre  børn  bede.  Jeg  nyder  at  høre 
forældre  bede  for  deres  børn.  Jeg  ser  med  ærbødighed  på 
den  mand,  som  med  det  hellige  præstedømmes 
myndighed  lægger  sine  hænder  på  sin  søns  eller  datters 
hoved,  når  de  står  over  for  vigtige  beslutninger,  og  i 
Herrens  navn  og  under  Helligåndens  vejledning  giver  en 
fars  velsignelse. 

Hvor  meget  smukkere  ville  verden  og  de  samfund, 
som  vi  lever  i,  ikke  være,  hvis  enhver  far  og  mor 
betragtede  deres  børn  som  deres  mest  dyrebare  aktiver, 
hvis  de  ledte  dem  ved  deres  eksempels  magt  i 
venlighed  og  kærlighed,  og  hvis  de  i  vanskelige  tider 
velsignede  dem  med  det  hellige  præstedømmes 
myndighed,  og  hvis  de  betragtede  deres  børn  som  deres 
livs  smykker,  som  gaver  fra  himlens  Gud,  som  er  deres 
Evige  Fader,  og  opdrog  dem  med  ægte  hengivenhed  i 
Herrens  tugt  og  formaning. 

Som  den  fordums  profet  Esajas  sagde:  »Alle  dine 
sønner  skal  være  oplært  af  Herren,  dine  sønner  får  stor 
lykke«  (Es  54:13).  Og  dertil  vil  jeg  tilføje:  »Og  stor  skal 
også  deres  fædres  og  mødres  fred  og  lykke  være.« 

Jeg  beder  ydmygt  om  den  fred  på  vegne  af  alle  børn  og 
alle  fædre  og  mødre.  □ 

FORSLAG  TIL  SAMTALEEMNER  FOR  HJEMMELÆRERNE 

1.  Herren  har  sagt:  »Men  jeg  har  befalet  jer  at  opdrage 
jeres  børn  i  lys  og  sandhed«  (L&P  93:40). 

2.  For  at  gøre  det  skal  vi: 

■  Elske  små  børn. 

■  Undervise  små  børn  ved  vores  eksempel. 

■  Respektere  små  børn  som  Guds  børn,  ligesom  vi  selv  er. 

■  Bede  med  og  for  små  børn. 

2  0  0  1 


Gordon  Swensen 


DET  VIRKELIGE  RESULTAT  AF  DEN  VOLLEYBALLKAMP  VAR,  AT  JEG  LÆRTE  AT  FORSTÅ  VÆRDIEN  AF  ÆRLIGHED 

ange  af  mine  erindringer  fra  min  tid  som 
femårig  består  af  volleyballnet,  bonevoks  på 
i  gymnastikgulve,  dommerfløjt  og  hastigt 
nedskrevne  spillerlister.  Min  far  var  træner  for  et  hold  unge 
volleyballspillere  i  vores  ward.  Jeg  var  hans  »assistent«. 

Min  far  belærte  spillerne  om  principperne  hårdt 
arbejde,  korpsånd,  ærlighed,  tillid  til  sig  selv  og  andre, 
målsætning,  udholdenhed  og  ofre.  Der  var  bøn  inden 
hver  kamp,  træning  kl.  5  hver  lørdag  morgen  og  hygge 
med  is  hjemme  hos  os. 

Noget  af  det  vigtigste,  som  jeg  lærte  af  min  far  og  hans 
spillere  var  ærlighed.  Når  en  spiller  uforvarende  kom  til 
at  røre  ved  nettet  eller  fejlede  en  aflevering,  lærte  min  far 
dem,  at  det  var  vigtigt,  at  spilleren  selv  tilkendegav  sin 
fejl  med  en  oprakt  hånd.  Den  lektie  gjorde  et  varigt 
indtryk  ikke  blot  på  holdets  medlemmer,  men  også  på  en 
femårig  »hjælpetræner«. 

Vores  hold  havde  haft  det  svært  i  begyndelsen.  Men 
da  der  blev  afholdt  mesterskaber,  stillede  vi  op.  Da  det 
var  tid  til  finalen,  gav  de  fire  år,  som  holdet  havde  spillet 
sammen,  bonus.  Kun  en  enkelt  kamp  stod  mellem  os  og 
mesterskabet. 

Der  herskede  en  begejstret  stemning  ved  finale- 
kampen. Masser  af  mennesker  kom  for  at  overvære 
kampen.  Jeg  indtog  min  plads  ved  siden  af  far,  da  hornet 
gav  signal  til,  at  kampen  skulle  begynde. 


Jeg  husker  ikke  meget  af  kampen,  men  jeg  husker 
afslutningen.  Publikum  jublede,  da  fars  hold  scorede  det 
afgørende  point.  Deltagere  og  tilskuere  strømmede  ind 
på  banen.  Brent,  en  stor  og  dygtig  spiller  på  vores  hold, 
havde  scoret  det  afgørende  point  med  et  solidt  slag. 
Brent  havde  slået  så  hårdt  til  bolden,  at  end  ikke  den 
erfarne  dommer  havde  bemærket,  at  hans  finger  havde 
rørt  nettet.  Det  var  et  fejltrin,  der  let  kunne  have  været 
glemt.  Men  midt  i  begejstringen  hævede  Brent  langsomt 
sin  hånd. 

Holdene  samledes  igen,  tilskuerne  indtog  deres 
pladser,  og  kampen  fortsatte.  Kort  efter  var  kampen  forbi, 
og  fars  hold  havde  erobret  det  mesterskab,  de  havde 
arbejdet  hen  imod  gennem  fire  år.  De  kunne  glæde  sig 
over  ikke  alene  at  have  vundet,  men  også  have  gjort  det 
på  ærlig  vis. 

Der  er  gået  mange  år,  siden  dengang  jeg  løb  efter 
bolde  for  far  og  hans  spillere.  Men  erindringen  om  en 
træner,  der  belærte  sit  hold  om  betydningen  af 
ærlighed,  står  stadig  prentet  i  min  hukommelse.  Fra 
min  lave  øjenhøjde  virkede  alle  høje  den  gang.  Men  i 
mine  -  og  alle  andres  -  øjne  virkede  Brent  dog  højest 
af  alle.  □ 


Gordon  Swensen  er  medlem  afEastridge  8.  Ward  i  Eastridge  Stav  i 
Draper  i  Utah. 

LYKKE  I  DETTE  LIV  OG  I  EVIGHEDEN  AFHÆNGER  AF, 
AT  I  TRÆFFER  KORREKTE  BESLUTNINGER  OG  HOLDER 
FAST  VED  DEM 

Gør  hvad 

Ældste  Richard  G.  Scott 

De  Tolv  Apostles  Kvorum 

Fra  en  CES-fireside  på  Brigham  Young  University  den  3.  marts  1996.      hjælpe  jer  til  at  leve  på  en  sådan  måde,  at  jeres  værdige 

drømme  kan  blive  til  virkelighed. 


Jeg  ved,  at  de  fleste  af  jer  er  fast  besluttet  på  at  gøre  det 
rette.  I  har  i  hjertet  haft  et  ønske  om  at  leve  værdigt, 
uanset  hvad  andre  måtte  sige.  Jeg  taler  også  til  andre, 
der  ønsker  at  have  det  ønske.  I  tilhører  den  bedste  gene- 
ration, som  er  kommet  til  jorden.  I  har  forberedt  jer  godt 
i  forudtilværelsen  og  er  blevet  udvalgt  til  at  komme  frem 
i  denne  enestående  vigtige  tid  i  vor  himmelske  Faders 
plan.  Jeg  er  meget  bevæget  ved  at  være  i  jeres  nærhed. 
Jeg  er  klar  over,  at  størstedelen  af  jer  ikke  har  den 
ringeste  anelse  om,  hvor  dygtige,  ædle  og  vidunderlige 
ler. 

Jeg  har  bedt  meget  om,  funderet  over  og  arbejdet  på 
dette  budskab,  fordi  enhver  af  jer  er  en  enestående  datter 
eller  søn  af  vor  Fader  i  Himlen,  og  jeg  ønsker  at  hjælpe 
jer.  Lige  fra  begyndelsen  følte  jeg  mig  stærkt  tilskyndet  til 
at  tale  om,  hvordan  I  kan  gøre  jeres  ædle  drømme  og 


Jeg  har  kæmpet  med  forskellige  måder  at  formidle 
principper,  som  jeg  ved  kan  hjælpe  jer  meget,  hvis  I  vil 
forstå  og  anvende  dem.  Jeg  indså,  at  jeg  ikke  på  tilfreds- 
stillende vis  kunne  give  udtryk  for  det,  som  jeg  ved  er 
sandt.  Så  omsluttedes  jeg  af  en  fred.  Jeg  følte,  at  hvis  jeg 
gør  mit  bedste,  når  jeg  taler  til  jer,  og  I  lytter  med  et  åbent 
sind  og  hjerte,  med  fast  forsæt  og  tro  på  Herren,  så 
betyder  det  ikke  så  meget,  hvad  jeg  siger.  I  vil  modtage 
indtryk,  som  er  skræddersyet  til  netop  jeres  individuelle 
behov.  Når  I  nedskriver  de  indtryk  og  følger  dem,  bliver 
de  retningslinjer  for  jeres  liv  og  en  hjælp  til  at  indfri  jeres 
retfærdige  drømme. 

I  befinder  jer  på  et  tidspunkt  i  livet,  hvor  mange 
afgørende  beslutninger  skal  træffes,  og  I  er  forståelig  nok 
usikre  på,  om  I  er  i  stand  til  at  træffe  dem.  I  lever  i  en 
verden,  hvor  det  bliver  stedse  vanskeligere  at  sikre,  at 


ambitioner  til  virkelighed.  Jeg  er  sikker  på,  at  enhver  af  jeres  værdige  drømme  og  ambitioner  kan  indfries  ved  at 

jer  har  dyrebare  drømme  om,  hvordan  I  ønsker,  at  jeres  undgå  de  fælder  og  fristelser,  som  Satan  anbringer  på 

liv  skal  være.  Eftersom  jeg  er  vandret  foran  jer  ned  af  jeres  vej  for  at  knuse  jer.  I  tvivler  måske  på  jeres  eget 

livets  sti,  har  jeg  erfaret,  at  skønt  der  er  stadig  større  selvværd.  I  vil  gerne  accepteres.  I  har  spørgsmål  med 

udfordringer  langs  vejen,  er  livet  for  det  meste  smukt.  hensyn  til  fremtiden  og  hvordan  I  skal  knytte  ægte  og 

Når  I  fortsætter  med  at  udvise  tro  på  Mesteren  og  er  varige  venskaber.  I  ønsker  at  finde  en  evig  ledsager,  som 

lydige  mod  hans  bud,  modtager  I  vidunderlige  velsig-  har  samme  inderlige  ønske  om  at  leve  værdigt  og  udrette 

nelser.  Nogle  af  de  velsignelser  har  I  drømt  om.  Andre  af  meget  godt  i  dette  liv.  Mange  af  jer  vil  gerne  vide  om  den, 

de  velsignelser,  som  han  har  planlagt  til  jer,  overgår  alt,  som  I  nærer  stadig  stærkere  følelser  for,  skal  være  jeres 

hvad  I  nu  kan  forestille  jer.  Det  er  mit  inderlige  ønske  at  evige  ledsager.  Men  I  er  ikke  sikre  på  jeres  evne  til  at 

afgøre  det.  I  udvikler  jer  i  åndelig  disciplin  -  det  vil  sige 
jeres  evne  til  at  skelne  Andens  tilskyndelser  og  følge 
dem.  Med  tiden  vil  den  evne  øges  og  styrkes,  indtil  det 
bliver  lettere  og  lettere  automatisk  at  gøre  det  rette.  I  har 
opbygget  et  skjold  mod  fristelser.  Men  nu,  mens  I 
udvikler  åndelig  disciplin,  skal  I  være  omhyggelige  med 
at  undgå  valg,  der  fører  jer  bort  fra  lykkens  vej. 

Jeg  har  personligt  erfaret,  hvordan  det  at  blive  hjulpet 
til  at  træffe  den  rette  beslutning  på  et  kritisk  tidspunkt 
kan  velsigne  hele  ens  liv.  Jeg  har  også,  fordi  jeg  har 
arbejdet  med  mennesker,  som  har  truffet  forkerte  beslut- 
ninger, set,  hvor  ødelæggende  det  kan  være  for  resten  af 
deres  liv.  Det  er  min  hensigt  at  give  jer  forslag  til, 
hvordan  I  kan  sikre  jer,  at  I  træffer  de  rigtige  valg.  Jeg  vil 
fortælle  jer  om  fire  personlige  oplevelser,  som  lærte  mig 
vigtige  lektier,  og  det  er  mit  oprigtige  ønske  at  hjælpe  jer 
til  at  få  selvtillid  nok  til  at  træffe  rigtige  valg  livet 
igennem.  Derefter  vil  jeg  vise  jer,  hvordan  Satan  arbejder, 
så  I  kan  være  bedre  beredt  til  at  undgå  de  faldgruber,  som 
han  anbringer  på  jeres  vej. 

Da  jeg  gik  på  college,  nød  jeg  det  privilegium  at  blive 
optaget  i  en  meget  anset  ingeniørforening.  Da  jeg  deltoge 
i  optagelsesceremonien,  så  jeg,  at  alle  drak.  Jeg  bad  om  en 
sodavand  og  blev  rakt  et  glas.  Da  jeg  førte  det  op  til 
munden,  kunne  jeg  lugte  spiritus.  Jeg  så  mig  omkring  i 
lokalet.  Alles  øjne  var  rettet  mod  mig.  Det  var  fagfolk, 
som  lige  havde  vist  mig  en  stor  ære.  Skulle  jeg  lade,  som 
om  jeg  drak,  så  jeg  ikke  sårede  dem?  Nej.  Jeg  satte  glasset 

fra  mig  og  opdagede  så,  at  tre  andre  kandidater  også  satte 
deres  glas  fra  sig.  Gør  hvad  er  ret,  så  vil  andre  følge  jeres 
eksempel.  Hver  gang  I  træffer  et  rigtigt  valg  trods  mulig 
kritik,  opbygger  I  en  styrke,  der  gør  det  lettere  at  vælge 
det  rette  næste  gang.  Det  omvendte  gør  sig  også 
gældende.  Det  udnytter  Satan. 

En  sommer,  mens  jeg  var  teenager,  arbejdede  jeg  på  en 
østersskude  ud  for  Long  Island  i  New  York  for  at  tjene 
penge  til  min  uddannelse.  De  øvrige 
besætningsmedlemmer  var  erfarne 
østersfiskere,  der  var  hærdet  af  det 
barske  vintervejr,  hvor  de  tilbragte 
det  meste  af  deres  tid  med  at  kæmpe 
mod  det  iskolde  ocean  og  den 
bidende  vind  for  at  sikre  deres 
fangst.  Jeg  var  en  gåde  for  dem, 
lettere  at  mistro  end  at  forstå.  De 
skyede  mig  som  en  firmaspion,  og 
senere  som  en  skør  knægt,  der  ikke 
forstod,  hvad  det  ville  sige,  at  være 
en  mand.  Senere  blev  jeg  bedre  til 
mine  pligter  og  forsøgte  at  knytte 
venskaber.  De  tilbød  at  gøre  mig  til 
»en  rigtig  mand«  ved  at  tage  mig 
med  ud  på  nattesjov.  Jeg  takkede 
høfligt  nej  tak,  og  den  spændte  stem- 
ning blev  værre. 

Sommervejret  var  smukt,  og  havet  var  pragtfuldt. 
Vores  opgaver  var  forholdsvis  enkle  og  bestod  i  at  flytte 
mindre  østers  til  fjernere  dele  af  sundet,  hvor  nærings- 
stofferne øgede  deres  vækst  og  forbedrede  deres  smag. 
Bortset  fra  når  en  østerskraber  kastede  sin  last  ud  på 
dækket  og  udløste  en  intens  aktivitet,  havde  vi  meget  tid 
til  at  tænke  over  tingene.  Mens  mine  skibskammerater 
slumrede  ved  siden  af  deres  skovle,  læste  og  overvejede 
jeg  Mormons  Bogs  indhold.  Jeg  kan  ikke  på  passende  vis 
beskrive  den  stærke  åndelige  opvågnen,  som  skete  i  mig 
på  grund  af  de  ugers  studium  af  Mormons  Bog  under 
ganske  usædvanlige  omstændigheder. 


Jeg  blev  pludselig  rusket  vågen 

af  Toddy,  en  ren  kæmpe.  Han  viftede 

mig  om  næsen  med  en  hammer, 

og  hans  ånde  stank  af  spiritus. 


Vi  sov  i  konvolutlignende  køjer,  der  var  klemt  inde  i  det 
begrænsede  område  mellem  skibets  dieselmotor  og 
skroget.  En  aften,  hvor  vi  lå  ved  kajen,  gik  jeg  tidligt  i  seng, 
fordi  nogle  af  besætningen  havde  planlagt  ugudelige  akti- 
viteter til  lands.  Jeg  blev  pludselig  rusket  vågen  af  en  stærk 
hånd,  som  tilhørte  min  skibskammerat  Toddy,  en  ren 
kæmpe.  Han  viftede  mig  om  næsen  med  en  stor  hammer, 
og  hans  ånde  stank  af  spiritus.  Lamslået  blev  jeg  klar  over, 

at  jeg  ikke  kunne  slippe  fra  ham.  Jeg 
troede,  at  det  var  sket  med  mig.  Så 
hørte  jeg,  hvad  det  var,  han  råbte: 
»Scotty,  tag  dine  svømmefødder  og 
din  maske.  Der  er  røget  en  mand  over 
bord,  og  du  kan  redde  ham.« 

Den  nat  lærte  jeg  en  lektie,  som 
jeg  aldrig  har  glemt.  Udadtil  latter- 
liggjorde besætningen  mig,  men 
inderst  inde  respekterede  de  mig  for 
mine  standarder.  Den  tillid,  som 
udsprang  af  den  viden,  gjorde  det 
muligt  for  mig  at  hjælpe  tre  af  dem 
med  alvorlige  personlige  problemer. 

Jeg  ved,  at  I  vil  opleve  samme 
reaktion,  hvis  I  konstant  vælger  at 
efterleve  jeres  principper.  I  skaber  jer 
et  ry.  Når  I  gør  det  klart,  at  I  ikke  vil 
vige  fra  jeres  standarder,  vil  I  blive  ledt  til  andre  mennesker 
som  jer  selv,  og  andres  kritik  vil  blive  mindre  voldsom. 
Ofte  ønsker  dem,  der  udadtil  håner  jer  for  jeres  standarder, 
ikke  at  I  skal  svigte  jeres  standarder.  De  har  brug  for  jeres 
gode  eksempel.  Hvadenten  det  betyder,  at  I  må  vende 
ryggen  til  en  sjofel  vits,  nægte  at  se  en  underlødig  film  eller 
forlade  en  fest,  der  er  ved  at  udvikle  sig  i  en  gal  retning,  så 
gælder  det  om  at  vise  jeres  standarder  for  andre  ved  stille 
at  træffe  de  rette  valg,  når  fristelserne  dukker  op.  En 
afgørende,  rigtig  beslutning,  som  træffes  en  gang  for  alle  og 
derefter  fastholdes,  kan  spare  jer  for  mange  sorger.  Så  kan 
I  bruge  jeres  energi  på  at  holde  fast  ved  jeres  beslutning, 
snarere  end  at  skulle  slås  med  den  samme  udfordring  igen 

og  igen.  Og  I  vil  også  i  høj  grad  mindske  sandsynligheden 
for,  at  I  bliver  overvældet  af  fristelsen. 

Jeg  voksede  op  i  et  hjem,  hvor  min  far  ikke  var 
medlem  af  Kirken,  og  min  mor  var  mindre  aktiv.  Det 
ændrede  sig  senere,  og  de  tilbragte  meget  af  deres  liv  som 
tempeltjenere.  Med  den  baggrund  vidste  jeg  ikke  ret 
meget  om  Kirken,  selv  om  jeg  troede,  at  jeg  gjorde  det. 
Da  jeg  var  næsten  færdig  på  universitetet,  førte  Herren 
en  engel  ind  i  mit  liv.  Hendes  navn  var  Jeanene  Watkins. 
Hun  var  en  smuk  pige.  Det  tog  lang  tid,  før  jeg  kunne 
invitere  hende  ud,  fordi  så  mange  andre  også  havde  øje 
for  hendes  vidunderlige  egenskaber.  Da  vi  begyndte  at  gå 
ud  sammen,  opdagede  jeg,  at  hun  var  alt  det,  som  jeg 
havde  drømt  om  at  finde.  Jeg  forelskede  mig  fuldstændig 
i  hende.  Jeg  kunne  mærke,  at  hun  også  nærede  dybe 
følelser  for  mig.  En  aften,  hvor  vi  talte  om  fremtiden,  flet- 
tede hun  omhyggeligt  en  vigtig  bemærkning  ind  i 
samtalen.  Hun  sagde:  »Når  jeg  gifter  mig,  skal  det  være  i 
templet  med  en  hjemvendt  missionær.«  Jeg  kan  ikke 
huske,  hvad  hun  ellers  sagde.  Jeg  havde  ikke  tænkt 
særligt  over  en  mission,  og  jeg  forstod  ikke  meget  om 
tempelægteskaber.  Jeg  gik  hjem  og  kunne  ikke  tænke  på 
andet.  Jeg  fik  ikke  udrettet  noget  på  universitetet  næste 
dag.  Kort  efter  sad  jeg  på  biskoppens  kontor,  efter  at  have 
bedt  angående  betydningen  af  en  mission.  Jeanene  og  jeg 
tog  begge  på  mission,  og  da  vi  vendte  tilbage,  blev  vi 
beseglet  i  templet.  Meget  senere  blev  jeg  klar  over,  at  hun 
ville  have  forladt  mig,  hvis  jeg  ikke  havde  truffet  de 
rigtige  valg.  Det,  at  Jeanene  var  modig  nok  til  at  stå  fast 
ved  sin  drøm  om  et  tempelægteskab  med  en  hjemvendt 
missionær,  på  trods  af  sin  kærlighed  til  mig,  fik  afgørende 
betydning  for  vores  samliv.  Jeg  vil  aldrig  kunne  takke 
hende  nok  for  ikke  at  gå  på  kompromis  med  sine  retfær- 
dige drømme. 

Jeres  beslutninger  er  som  skiftespor  på  en  jernbane. 
De  afgør,  hvor  I  ender  i  dette  liv.  Når  I  konstant  træffer 
de  rette  valg,  bliver  I  lykkeligst,  opnår  den  største  person- 
lige vækst  og  får  det  mest  produktive  liv.  Når  I  træffer  de 
forkerte  valg,  opdager  I  måske,  at  I  ender  et  helt  andet 

sted,  end  der  hvor  I  gerne  ville.  Skønt  omvendelsen  kan 
hjælpe  en  tilbage,  er  den  ofte  smertefuld  og  kan  efterlade 
fysiske  ar,  der  ikke  heles  lige  så  let  som  jeres  ånd. 

Engang  arbejdede  jeg  i  staben  for  en  meget  hårdtar- 
bejdende, krævende  og  misforstået  mand,  der  blev 
grundlægger  af  den  atomdrevne  flåde,  som  dannede  et 
godt  værn  for  USA  i  en  kritisk  periode  i  historien.  Hans 
navn  er  admiral  Hyman  Rickover.  Jeg  har  stor  respekt  for 
ham.  Efter  1 1  år  i  hans  tjeneste,  modtog  jeg  en  opring- 
ning fra  Det  Første  Præsidentskab,  som  bad  mig  præsi- 
dere over  en  mission.  Jeg  vidste,  at  jeg  straks  måtte  give 
admiral  Rickover  besked.  Da  jeg  forklarede  kaldelsen  og 
sagde,  at  det  betød,  at  jeg  måtte  sige  mit  job  op,  blev  han 
meget  ophidset.  Han  sagde  en  del,  som  jeg  ikke  kan 
gentage  her,  knuste  sin  brevbakke  og  fastslog  derefter  to 
ting:  »Scott,  det,  du  foretager  dig  i  vores  forsvarsprogram, 
er  af  så  afgørende  betydning,  at  det  vil  tage  et  år  at 
erstatte  dig,  så  du  kan  ikke  sige  op.  Og  for  det  andet,  hvis 
du  siger  op,  så  er  du  en  forræder  mod  dit  land.« 

Jeg  sagde:  »Jeg  kan  oplære  min  afløser  på  de  to 
måneder,  som  er  tilbage,  og  det  bringer  ikke  landet  i  fare.« 

Vi  talte  videre,  og  til  sidst  sagde  han:  »Jeg  vil  aldrig 
tale  med  dig  mere.  Jeg  vil  aldrig  se  dig  mere.  Du  er  færdig, 
ikke  bare  her,  men  du  skal  aldrig  regne  med  at  komme  til 
at  arbejde  inden  for  atomforskning  igen.« 

Jeg  svarede:  »Hr.  admiral,  De  kan  bortvise  mig  fra 
jobbet,  men  medmindre  De  ligefrem  hindrer  mig  i  det,  vil 
jeg  overdrage  opgaven  til  en  anden.« 

Han  spurgte:  »Hvad  hedder  den  mand,  som  har  spurgt 
efter  dig?« 

Jeg  svarede:  »Præsident  David  O.  McKay« 

Han  tilføjede:  »Hvis  det  er  sådan  mormoner  opfører 
sig,  så  skal  de  ikke  arbejde  for  mig.« 

Jeg  vidste,  at  han  ville  ringe  til  præsident  David  O. 
McKay  (1873-1970),  som  var  syg,  og  at  den  samtale  ikke 
ville  gavne  nogen.  Jeg  vidste  også,  at  der  i  Idaho  Falls- 
området  var  mange  medlemmer  af  Kirken,  hvis  familier  var 
afhængige  af,  at  de  havde  et  job  i  vores  program.  Jeg  ville 
ikke  skade  dem.  Jeg  vidste  også,  at  jeg  var  blevet  kaldet  af 

Herren.  Jeg  vidste  ikke,  hvad  jeg  skulle  gøre.  Så  dukkede 
ordene  fra  den  sang,  som  vi  har  sunget  her  i  aften,  op  i  mit 
sind:  »Gør  hvad  er  ret,  lad  så  følgerne  komme«  (Salmer  og 
sange,  nr.  153) .  Skønt  jeg  aldrig  før  havde  kontaktet  en  gene- 
ralautoritet, så  var  jeg  dog  blevet  interviewet  af  ældste 
Harold  B.  Lee  (1899-1973)  fra  De  Tolv  Apostles  Kvorum,  så 
jeg  følte,  at  jeg  skulle  ringe  til  ham.  Jeg  forklarede,  at  admi- 
ralen ville  ringe  til  præsident  McKay  og  komme  med  nogle 
negative  bemærkninger,  men  at  alt  var 
i  orden,  og  at  jeg  ville  tage  imod  min 
kaldelse.  Mens  jeg  sagde  det,  blev  mit 
hjerte  ved  med  at  spørge:  »Går  det  her 
nu  godt,  eller  går  det  ud  over  nogle 
uskyldige,  som  tjener  til  det  daglige 
brød  i  vores  atomprogram?«  Sangen 
dukkede  op  igen:  »Gør  hvad  er  ret,  lad 
så  følgerne  komme«.  Som  lovet  holdt 
admiralen  op  med  at  tale  til  mig.  Når 
der  skulle  træffes  vigtige  afgørelser, 
sendte  han  en  budbringer,  eller  også 
kommunikerede  jeg  gennem  en  anden. 
Det  lykkedes  at  oplære  en  afløser. 

Den  sidste  dag  på  jobbet  bad  jeg 
om  et  møde  med  ham,  og  hans 
sekretær  var  chokeret.  Jeg  havde  et 
eksemplar  af  Mormons  Bog  med. 
Han  så  på  mig  og  sagde:  »Sid  ned,  Scott.  Hvad  er  det,  du 
har?  Jeg  har  gjort  alt,  hvad  jeg  kan,  for  at  få  dig  til  at 
ombestemme  dig.  Hvad  er  det,  du  har?« 

Så  fulgte  en  interessant,  stille  samtale.  Denne  gang 
lyttede  han  mere.  Han  sagde,  at  han  ville  læse  Mormons 
Bog.  Og  så  skete  der  noget,  som  jeg  aldrig  havde  troet 
muligt.  Han  tilføjede:  »Ring  til  mig,  når  du  vender  hjem 
fra  din  mission.  Så  har  jeg  et  job  til  dig.« 

Gennem  hele  jeres  liv  vil  I  møde  udfordringer  og 
vanskelige  beslutninger.  Beslut  jer  nu  for  altid  at  gøre  det 
rette  og  lade  følgerne  komme.  Følgerne  vil  altid  være  til 
jeres  eget  bedste.  I  vil  indse,  at  det  på  langt  sigt  er  lettest  at 
stå  for  det  rette  og  gøre  det  vanskelige  til  at  begynde  med. 


Den  sidste  dag  på  jobbet  bad 

jeg  om  et  møde  med  admiral 

Rickover.  Jeg  havde  et  eksemplar 

af  Mormons  Bog  med. 


Når  I  har  truffet  den  beslutning,  er  det  ikke  så  svært  at  føre 
den  ud  i  livet.  Et  menneske,  der  springer  over,  hvor  gærdet 
er  lavest,  og  retfærdiggør  nogle  afvigelser  fra  de  sande  stan- 
darder, uanset  årsagen,  vil  opdage,  at  han  har  sået  frø,  som 
senere  vil  frembringe  problemer.  De  problemer  er  meget 
vanskeligere  at  overvinde,  end  det  er  at  tage  det  rette 
standpunkt  fra  begyndelsen. 

Gør  hvad  er  ret,  selv  om  det  kan  se  ud,  som  om  I  er  de 
eneste,  der  gør  det,  som  om  I  kommer 
til  at  miste  venner  på  det,  eller  som 
om  I  bliver  kritiseret  for  det.  I  vil 
opdage,  at  når  I  gør  det  rette,  vil  I, 
efter  en  tid  med  prøvelser,  finde  de 
allerbedste  venner,  og  I  kan  sammen 
støtte  hinanden  i  jeres  beslutning  om 
at  være  lydige  mod  alle  Herrens  befa- 
linger. Jeg  har  aldrig  fortrudt,  at  jeg 
stod  for  det  rette,  selv  om  jeg  blev 
voldsomt  kritiseret.  I  vil  også  erfare 
den  sandhed.  I  vil  også  opdage,  at  når 
I  har  valgt  at  stå  for  det  rette,  når  I 
har  sat  personlige  standarder  og 
indgået  pagter  om  at  efterleve  dem, 
når  fristelserne  kommer,  og  I  handler 
i  overensstemmelse  med  jeres  stan- 
darder, så  vil  I  blive  styrket  og 
modtage  en  kraft,  der  overstiger  jeres  egen,  om  det  er 
nødvendigt.  Vanskelighederne  opstår,  når  I  træder  ind  i 
kampen  mod  fristelserne  uden  en  klar  slagplan.  Det  er 
det,  Satan  ønsker,  for  så  er  I  modne  til  nederlag. 

Nu  vil  jeg  berøre  ømtålelige  emner,  som  er  lettere  at 
tale  om  på  tomandshånd  -  så  jeg  vil  gøre  mit  bedste  for 
at  se  jer,  som  et  menneske,  der  gerne  vil  vide,  hvordan 
man  realiserer  sine  håb  og  drømme  for  fremtiden.  Jeg  vil 
udelukke  alt  andet  og  alle  andre,  så  vi  kan  tale  uforstyrret 
sammen.  I  kan  prøve  at  gøre  det  samme. 

På  dette  tidspunkt  i  livet  er  det  meget  vigtigt,  at  jeres 
tanker  og  handlinger  er  rene  og  ædle,  så  Helligånden  kan 
vejlede  jer.  Satan  er  fast  besluttet  på  at  overvælde  jer  på 

dette  tidspunkt,  ikke  med  en  pludselig  stormflod  af  alvor- 
lige fristelser,  men  med  omhyggeligt  anbragte,  tilsynela- 
dende ubetydelige  afvigelser  fra  jeres  fastlagte  standarder. 
Han  vil  anvende  de  fristelser  til  snedigt  at  føre  jer  væk  fra 
retfærdighedens  sti.  Satan  ved,  at  så  længe  I  kan  ledes  af 
Helligånden,  kan  I  modstå  ham.  Han  har  ingen  magt  over 
et  retfærdigt  menneske.  Henen  har  gjort  det  muligt  for  jer 
at  modstå  Satans  fristelser.  Når  I  er  lydige,  bliver  I  inspireret 
til  at  vide,  hvad  I  skal  gøre,  og  I  får  evnen  til  at  gøre  det. 

For  at  advare  jer,  vil  jeg  vise  jer,  hvordan  Satan 
arbejder.  Lad  os  antage,  at  på  jeres  højre  side  findes  alt 
det  gode,  man  kan  udrette  i  livet.  Jo  længere  til  højre  I 
kommer,  desto  bedre  er  det.  Til  venstre  findes  alt  det 
dårlige,  man  kan  gøre.  Jo  længere  til  venstre,  man 
kommer,  desto  værre  er  det.  I  midten  er  det  svært  at 
afgøre,  hvad  der  er  lidt  godt  eller  lidt  dårligt.  Det  er  her, 
Satan  arbejder  med  retfærdige  mennesker.  Det  er  den 
gråzone,  hvor  I  ikke  klart  kan  skelne  mellem  det,  der  er 
godt,  og  det,  der  er  skidt.  Det  er  let  at  blive  forvirret  her. 
Lev  inden  for  det  vidunderlige  område  med  godt,  som 
Herren  har  defineret,  og  så  får  I  ikke  problemer  med 
fristelser.  Hvis  I  ikke  er  sikre  på,  om  noget  er  passende  at 
se  på,  lytte  til,  tænke  på  eller  gøre  -  så  lad  være  med  det. 
I  kan  være  på  vej  ud  i  en  af  Satans  fælder. 

Se  nu,  hvordan  Satan  arbejder.  En  retfærdig,  hjemvendt 
missionær  møder  en  ren,  yndig  ung  kvinde.  De  har  en 
alder,  hvor  de  alvorligt  kan  overveje  ægteskab.  De 
begynder  at  gå  ud  sammen.  Han  udvikler  dybe,  smukke 
følelser  for  hende,  og  hun  for  ham.  Ingen  af  dem  har  i  sinde 
at  gøre  noget  forkert.  De  har  besluttet,  at  de  ikke  vil  over- 
skride grænsen  til  Satans  territorium.  Når  han  er  sammen 
med  hende,  vil  han  gerne  give  udtryk  for  sine  følelser  for 
hende  -  men  efter  et  stykke  tid  kan  det  ikke  længere 
udtrykkes  ved  bare  at  holde  hende  i  hånden.  Hver  gang  de 
er  sammen,  gør  de  det,  de  før  har  gjort  og  en  smule  mere, 
for  rent  fysisk  at  give  udtryk  for  deres  følelser.  De  nærmer 
sig  grænsen  mere  og  mere,  men  de  er  besluttet  på  ikke  at 
overskride  den.  En  dag  planter  Satan  bortforklaringernes 
frø  i  deres  sind.  Med  det  mener  jeg,  at  han  frister  dem  til  at 

tro,  at  noget,  som  virkelig  er  forkert,  kan  vendes  eller 
retfærdiggøres  som  acceptabelt  på  grund  af  deres  særlige 
omstændigheder.  Bortforklaringer  er  et  af  djævelens  mest 
effektive  redskaber.  Disse  tanker  plantes:  »I  elsker  jo 
virkelig  hinanden.  I  har  i  sinde  at  blive  beseglet  i  templet.  I 
er  begge  værdige  og  vil  være  tro  mod  hinanden.  I  er  en 
undtagelse.  I  har  ikke  nået  grænsen  endnu.«  I  deres  sind 
flyttes  grænsen  længere  til  venstre.  Så  de  fortsætter  med 
deres  fysiske  kærtegn.  De  er  meget  forelskede.  Hver  gang 
bliver  de  lidt  mere  nærgående.  Stærke  følelser  vækkes, 
men  de  er  sikre  på,  at  de  kan  styre  dem.  De  skal  jo  giftes  i 
templet.  Og  så  bliver  følelserne  overvældende,  og  de  begår 
en  handling,  som  de  havde  besluttet,  at  de  aldrig  ville  fore- 
tage sig  uden  for  ægteskabet.  Deres  liv  bliver  frygtelig 
kompliceret  -  tragisk  og  unødvendigt. 

Vær  klar  over,  at  I  ikke  bare  kan  overskride  grænsen 
uden  at  løbe  en  risiko  for  at  snuble  og  blive  ført  til  steder, 
som  I  ikke  har  noget  ønske  om  at  besøge,  eller  til  oplevelser, 
som  I  ikke  ønsker.  Det  er  sådan,  at  Satan  arbejder.  Han  ved, 
at  den  seksuelle  overtrædelses  stærke  følelser  er  vanedan- 
nende. En  handling  fører  til  en  anden  og  videre  igen.  Lyster 
vækkes,  og  stærke  følelser  opleves,  indtil  overtræderen 
mister  enhver  situationsfornemmelse  og  føres  dybere  og 
dybere  ud  i  synd,  uden  at  være  klar  over,  hvor  langt  han 
eller  hun  er  vandret  bort,  eller  hvor  hurtigt  han  eller  hun 
fanges.  I  har  nu  set,  hvordan  andre  begynder  at  eksperi- 
mentere og  så  trækkes  dybere  og  dybere  ud  i  synd,  tilsyne- 
ladende uden  nogensinde  at  indse,  hvor  langt  de  er  faldet. 

Hvordan  kan  to  forelskede  mennesker  undgå  at  over- 
skride grænsen  og  falde  i  fristelse?  Lad  os  først  definere 
kærlighed.  At  elske  en  anden  i  retfærdighed  er  at 
beskytte,  at  ophøje,  at  holde  sig  ren  og  ubesmittet  og  ofre 
sig  selv  til  gavn  for  en  anden.  At  elske  er  at  gemme 
hellige,  intime  oplevelser  til  ægteskabet.  Når  de  udøves 
på  rette  vis  der,  vil  de  knytte  et  par  sammen  og  styrke 
dem  til  forældreskabets  ansvar.  De  fører  til  dannelsen  af 
fysiske  legemer  til  de  åndelige  børn,  som  vor  himmelske 
Fader  overlader  til  en  mor  og  en  far.  Under  disse  hellige 
forhold  er  fysisk  kærlighed  smuk  og  meningsfyldt. 


2  0  0   1 


Satans  følgesvende  taler  om  kærlighed,  men  det  er  i 
virkeligheden  begær.  Det  er  tilfredsstillelsen  af  ens  egne 
fysiske  lyster  på  en  andens  bekostning.  Det  fører  til  alvor- 
lige overtrædelser  af  Guds  bud.  Hvorfor  koncentrerer 
Satan  sig  så  meget  om 
seksuel  overtrædelse?  Fordi 
han  ved,  at  umoral  griber 
om  sig.  Og  samtidig 
mindsker  det 


uanset  hvor  rigtigt  det  kan  synes,  når  fristelserne  kommer. 
Lad  være  med  at  tage  det  første  skridt,  uanset  hvor  uskyl- 
digt det  virker.  Indfrielsen  af  jeres  drømme  afhænger  af 

jeres    beslutning    om    aldrig    at 
forråde  jeres  standarder. 

■  Erkend  at  grænsen  mellem 

godt  og  ondt  aldrig  ændrer 

sig,  men  at  I  kan  fristes 

til  at  farve  jeres  opfat- 


Omgiv  jer  selv  med  gode  venner  ved  at  være  på  de 
rigtige  steder  og  gøre  de  rigtige  ting.  Omgiv  jer  med 
venner,  der  kan  minde  jer  om  jeres  værdige  mål. 

den  åndelige  følsomhed  og  neutraliserer  modstands- 
viljen.  Der  er  ikke  plads  til  Satans  form  for  kærlighed  i 
jeres  liv.  Hvis  elementer  af  det  har  fundet  vej  ind  i  et 
forhold,  så  ryd  dem  bort  -  nu. 

Her  er  nogle  konkrete  forslag,  der  kan  afholde  jer  fra 
at  overskride  grænsen: 

■  Vælg  frivilligt  at  gøre  det  rette.  Kun  villig  lydighed  giver 
de  fulde  velsignelser,  som  kommer  af  at  adlyde  Guds  bud. 

■  Fastsæt  personlige  standarder.  Vælg  et  tidspunkt,  hvor 
I  kan  gøre  jer  dybe  åndelige  overvejelser,  uden  at  føle  jer 


telse  af  grænsen  ved  hjælp  af  bortforklaringer.  Jeg  mener 
ved  at  prøve  at  retfærdiggøre  noget,  som  I  tror  eller  ved  er 
forkert,  og  sige,  at  det  er  i  orden  i  jeres  tilfælde. 

■  Omgiv  jer  med  gode  venner  ved  at  være  de  rigtige 
steder  og  gøre  de  rigtige  ting.  Ingen  af  os  er  på  toppen 
hele  tiden.  Når  man  er  nede,  er  det  lettere  at  begå  alvor- 
lige fejltagelser.  Når  I  er  nede,  vil  der  ofte  være  en  god 
ven,  som  er  på  toppen  og  kan  virke  som  en  påmindelse 
om  jeres  værdige  mål.  Nogle  er  så  ivrige  efter  venskaber 
og  popularitet,  at  de  går  på  kompromis  med  deres  stan- 
darder. I  finder  ikke  nogle  gode  venner  på  den  måde, 
men  I  kan  miste  jeres  værdige  drømme. 

■  Hold  jer  tæt  til  Kirken.  Så  vil  I  konstant  få  fornyet 
jeres  beslutning  om  at  gøre  det  rette  og  blive  styrket  af 


presset,  og  hvor  I  kan  få  jeres  beslutninger  bekræftet  af  andres  eksempel,  når  de  gør  det  samme, 
hellige  tilskyndelser.  Beslut  jer  så  for,  hvad  I  vil  gøre,  og  ■  En  sikker  regel  er  aldrig  at  gøre  noget,  når  I  er  alene 

hvad  I  ikke  vil  gøre  for  at  give  udtryk  for  følelser.  Anden  vil  sammen,  som  I  ikke  ville  gøre  i  jeres  forældres  nærvær 

vejlede  jer.  Og  lad  så  være  med  at  vige  fra  de  beslutninger,  kort  før  brylluppet. 

■  Lad  jer  ikke  vildlede  af  det,  som  verden  definerer 
som  acceptabelt.  Bevidst  at  vække  følelser,  som  er 
forbeholdt  hellige  formål  inden  for  ægteskabspagten,  er 
meget  forkert.  Jeg  aflægger  højtideligt  vidnesbyrd  om, 
at  det  er  en  overtrædelse  at  berøre  en  andens  kønsor- 
ganer, bortset  fra  når  det  foregår  mellem  mand  og 
kvinde  inden  for  ægteskabets  rammer.  Satan  har 
udbredt  den  idé,  at  blandt  voksne  mennesker  er  inti- 
mitet helt  i  orden,  bare  man  ikke  går  »hele  vejen«.  Det 
er  en  ødelæggende  løgn.  En  sådan  adfærd  er  en  over- 
trædelse af  kyskhedsloven,  og  det  kræver  omvendelse. 
Det  er  ikke  blot  klogt  ikke  at  være  umoralsk,  det  er  en 
af  Guds  grundlæggende  befalinger,  som  han  betragter 
som  meget  vigtig. 

Jeres  åndelige  legeme  blev  skabt  af  vor  himmelske 
Fader.  Jeres  fysiske  legeme  er  skabt  i  hans  billede.  Han 
kan  føre  jer  til  en  lykke,  som  overstiger  alt,  hvad  I  nu  kan 
forestille  jer.  Det  er  hans  hensigt  at  hjælpe  jer  til  at  opnå 
den  størst  mulige  vækst,  udvikling  og  lykke  i  dette  liv. 
Jeres  evige  lykke  er  hans  mål. 

Der  er  en  anden,  som  er  utrolig  dygtig,  mægtig  og  snu 
-  men  djævelsk  -  hvis  hensigt  er  at  fange  jer  og  gøre  jer 
til  trælle.  Et  af  de  stærkeste  redskaber,  som  han  har  til  at 
lokke  jer  væk  fra  lykkens  vej,  er  et  friste  jer  til  at  ekspe- 
rimentere med  intime  handlinger.  Seksuel  overtrædelse 
griber  om  sig.  Den  stimulerer  stærke,  fysiske  længsler, 
som  bliver  mere  og  mere  vanedannende.  Samtidig  døver 
den  jeres  åndelige  følsomhed  og  neutraliserer  jeres 
modstandsvilje.  Umoral  er  noget  fremmed  for  jeres 
natur.  Vær  klar  over,  at  Satan  vil  friste  jer  til  at  begynde 
med  små  vanedannende  doser,  snarere  end  at  friste  jer 
til  at  gå  fra  et  rent  og  ædelt  liv  direkte  ud  i  alvorlig 
umoralsk  overtrædelse. 

Nephi  gav  jer  en  stærk  måde  til  at  overvinde  fristelser 
på.  Han  sagde:  »...  enhver,  der  vil  give  agt  på  Guds  ord 
og  holde  fast  derved,  aldrig  ville  omkomme,  ej  heller 
kunne  Satans  fristelser  eller  gloende  pile  overvinde  dem 
og  slå  dem  med  blindhed  og  lede  dem  bort  til  fordær- 
velse« (1  Nephi  15:24). 


Hvis  der  er  nogen,  som  læser  dette  budskab,  der  har 
begået  alvorlig  overtrædelse,  så  beder  jeg  af  hele  mit 
hjertes  ømhed  om,  at  I  beslutter  jer  for  at  omvende  jer  nu. 
Det  er  ikke  godt  at  overtræde  Herrens  bud.  Det  er  tragisk 
ikke  at  gøre  noget  ved  det.  Synd  er  som  en  kræftsvulst  i 
kroppen.  Den  helbreder  aldrig  sig  selv.  Den  bliver  stedse 
værre,  medmindre  den  fjernes  ved  omvendelse.  I  kan  blive 
helbredt,  fornyede  og  fuldstændig  rene  ved  omvendelsens 
mirakel.  Hvis  I  har  overtrådt,  så  beslut  jer  for  at  tale  med 
jeres  biskop  nu,  så  jeres  værdige  drømme  kan  blive  indfriet. 

Til  dem,  der  begår  en  alvorlig  fejltagelse,  hvisker 
Satan:  »Dit  liv  er  ødelagt.  Der  er  ingen  vej  tilbage.  Du 
kan  lige  så  godt  fortsætte  på  den  kurs,  du  nu  er  på.«  Det 
er  løgn.  Frelseren  gav  sit  liv,  så  selv  den  værste  overtræ- 
delse kan  blive  overvundet  og  den  enkelte  kan  blive 
fornyet  og  renset  ved  omvendelse  og  lydighed  mod 
Herrens  befalinger.  At  tro  noget  andet  er  at  fornægte 
Frelserens  forsonings  kraft. 

Så  for  at  opsummere,  afhænger  jeres  lykke  -  nu, 
gennem  dette  liv  og  i  evigheden  -  af,  at  1  træffer  de 
rigtige  valg  og  holder  fast  ved  dem.  Nogle  træffer 
udelukkende  valg  ud  fra  deres  egne  personlige  erfa- 
ringer og  stoler  ikke  på  andre.  Nogle  træffer  valg  ved 
blindt  at  følge  deres  omgangskreds.  Andre  vælger  det, 
som  de  mener,  vil  give  flest  venner  og  størst  succes. 
Nogle  venter  til  udfordringen  melder  sig,  og  så  beslutter 
de,  hvad  de  skal  gøre.  Hver  af  disse  metoder  kan  få 
katastrofale  følger. 

Med  al  den  kærlighed,  mit  hjerte  rummer,  beder  jeg 
jer  om  at  beslutte  at  holde  Herrens  standarder.  Lev  sådan 
at  Helligånden  kan  inspirere  jer  til  konstant  at  vælge  det 
rette.  Jeg  vidner  om,  at  som  følge  heraf  vil  jeres  værdige 
drømme  eller  noget  endnu  bedre  tilfalde  jer.  Jeres  Fader  i 
Himlen  og  hans  elskede  Søn  elsker  jer.  De  ønsker,  at  I 
skal  være  lykkelige,  mere  end  I  overhovedet  kan  fore- 
stille jer.  De  vil  hjælpe  jer  med  at  opnå  den  lykke,  når  I 
trofast  gør  alt,  hvad  I  kan  for  at  efterleve  deres  bud.  Jeg 
bærer  vidnesbyrd  om,  at  de  elsker  jer  og  vil  hjælpe  jer.  I 
Jesu  Kristi  navn.  Amen.  □ 

SIDSTE  DAGES  HELLIGE  RØSTER 


Lad  så  følgerne 
komme« 


Vi  er  velsignet  ved  at  leve  i  en  verden,  der 
styres  af  love.  Vi  ved,  at  hvis  vi  udfører 
visse  handlinger,  så  følger  bestemte 
resultater  -  hver  gang.  For  eksempel  kan  vi 
trygt  sætte  den  ene  fod  foran  den  anden, 
fordi  vi  ved,  at  tyngdeloven  holder  os  sikkert 
fast  på  jorden.  1?  Og  som  det  er  i  den  fysiske 
verden,  således  er  det  også  i  den  åndelige. 
»Der  er  en  lov,«  sagde  profeten  Joseph 
Smith,  » . . .  ifølge  hvilken  alle  velsig 
nelser  er  forjættede.  Og  når  vi 
opnår  en  velsignelse  fra  Gud,  så 
er  det  ved  lydighed  mod  denne 
lov«  (L&P  130:20-21).  Af  den 
årsag  behøver  vi  aldrig  at  være 
bange   for   at   gøre,   hvad   vor 


himmelske  Fader  beder  os  om.  Som  de 
følgende  historier  illustrerer,  kan  vi,  uanset 
om  vi  søger  hans  sandhed,  ofrer  verdslige  ting 
eller  sætter  vores  lid  til  ham,  være  sikre  på,  at 
vores  tro  vil  blive  belønnet  -  hver  gang.  Vi 
kan  måske  ikke  forudse  resultaterne,  men  vi 
kan  være  sikre  på,  at  de  er  til  gavn  for  os.  W 
»I  får  udfordringer  og  vanskelige  beslutninger 
gennem  hele  jeres  liv,«  siger  ældste 
Richard  G.  Scott  fra  De  Tolv 
Apostles  Kvorum.  »Men  beslut 
jer  nu  for  altid  at  gøre  det  rette 
og  lade  følgerne  komme. 
Følgerne  vil  altid  være  til  jeres 
bedste«  (»Gør  det  rette«, 
Liahona,  marts  2001,  s.  14). 


Sandfælden 

Gary  M.  Johnson 

En  lørdag  morgen  for  mange  år 
siden  for  mine  søskende  og  jeg 
rundt  i  huset  for  at  udføre  vores 
pligter.  Vi  glædede  os,  fordi  far 
havde  lovet  at  tage  familien  med  på 
en  tur  i  den  fem  år  gamle  stationcar, 
han  for  nylig  havde  købt.  Vi  ville 
gerne  have,  at  han  skulle  købe  en 
nyere  bil,  men  han  sagde,  at  sådan 
en  ville  være  alt  for  dyr.  Desuden, 
sagde  han,  var  den,  vi  havde  købt, 
tungere  end  en  ny  og  derfor  sikrere 


ved  et  uheld.  Det  var  vigtigt  for  mor, 
der  for  nylig  havde  været  ude  for  et 
frontalsammenstød  og  nær  var 
blevet  dræbt. 

Da  vi  var  færdige,  skyndte  vi  os 
alle  ud  i  bilen  -  mor,  far  og  syv 
børn,  deriblandt  en  lille  spæd  søn. 
Eftersom  vi  skulle  ud  på  en  eftermid- 
dagskøretur,  tog  vi  ikke  madpakke 
eller  noget  at  drikke  med. 

Vi  nåede  ud  til  motorvejen  og  kørte 
nordpå.  Det  var  varmt,  og  vi  havde 
ikke  nogen  aircondition.  Omkring  os 
lå  den  triste,  vidtstrakte  ørken  med 
spredte  ørkenplanter,  nogle  klippe- 
fremspring eller  telefonpæle  og  de  lave 
bjerge  ude  i  horisonten.  Trods  det 
hede  og  golde  landskab  var  vi  glade  for 
at  være  på  familieudflugt. 

Da  flyet  fløj  videre  og  lyden  af  dens 
motor  døde  bort,  vidste  vi,  at  vi  var 
overladt  til  os  selv.  Situationen  var 
ved  at  blive  desperat. 


Men  den  glade  stemning  blev 
ødelagt  af  en  svag  klynken  fra  mor. 
Hendes  ulykke  stod  stadig  frisk 
i  erindringen,  og  synet  af  de 
modkørende  biler  gjorde  hende 
meget  bange.  Far  besluttede  at 
forlade  motorvejen  for  hendes  skyld. 
»Sådan,«  sagde  han  med  munter 
stemme,  da  han  drejede  ind  på  en 
grusvej,  som  løb  langs  en  række  store 
højspændingsledninger.  Bilen  susede 
ned  ad  den  gamle  vej  med  en  stor 
støvsky  bag  os.  I  mit  trettenårige  sind 
virkede  det  rigtig  spændende. 

Vi  børn,  der  nød  turen,  lagde  ikke 
mærke  til  det  bekymrede  blik  i  fars 
ansigt.  Men  mor  vidste,  at  der  var 
noget  galt.  »Hvad  er  der  i  vejen, 
Anthony?«  spurgte  hun. 

»Det  betyder  sikkert  ikke  noget,« 
sagde  han,  »men  sandet  der  forude 
ser  lidt  lumsk  ud.  Vi  må  hellere  vende 
om.«  Og  så  fandt  han  et  bredt  område 
på  toppen  af  en  lille  bakke,  hvor  han 
vendte  bilen. 

Vi  kørte  ned  ad  i  den  lille  dal  og  op 
ad  den  næste  bakke  -  og  så  skete  det. 
Bilen  sank  ned  i  det  bløde  sand.  Flere 
af  os  steg  ud  og  skubbede,  så  godt  vi 
kunne,  men  bilen  rokkede  sig  ikke 
fremad.  Det  lykkedes  os  at  få  den 
bakket  op  på  fast  grund,  så  far  kunne 
få  et  tilløb  og  forsøge  at  køre  gennem 
det  sandede  område.  Men  alle  hans 
forsøg  slog  fejl,  især  fordi  han  skulle 
være  forsigtig  med  ikke  at  bakke  for 
langt  op  i  det  andet  sandede  område. 


Ved  hvert  forsøg  kom  bilen  en  smule 
længere  frem,  men  så  sank  den  bare 
dybere  ned  i  det  bløde  sandstøv. 

De  mindre  børn  begyndte  nu 
at  græde.  »Vi  er  tørstige,  mor.«  Mens 
den  varme  eftermiddagssol  bagte, 
kunne  vi  se  varmedis  stige  op  fra 
sandet  og  sløre  udsigten  til  bjergene 
ude  i  horisonten. 

Så  hørte  vi  i  det  fjerne  en  svag  lyd, 
der  nærmede  sig.  Lyden  af  et  enmo- 
torsfly  blev  højere  og  højere,  mens  det 
nærmede  sig.  »Vi  er  reddet!«  sagde 
jeg,  da  jeg  så  flyet.  »Lad  os  vinke  ham 
ned!«  Vi  vinkede  desperat  med 
armene.  Det  var  det  fly,  der  inspice- 
rede højspændingsledningerne,  og 
piloten  fløj  så  lavt,  at  vi  kunne  se  ham 
læne  sig  ud  af  vinduet.  Og  så  vinkede 
han  ivrigt,  i  det  han  formentlig 
troede,  at  vi  blot  hilste  på  ham.  Da 
flyet  fløj  videre  og  lyden  af  dens  motor 
døde  bort,  vidste  vi,  at  vi  var  overladt 
til  os  selv. 

Situationen  var  ved  at  blive 
desperat.  Vi  havde  hverken  mad  eller 
vand,  min  mor  baksede  med  et  hyste- 
risk spædbarn,  de  fire  piger  græd,  og 
selv  min  bror  og  jeg  var  begyndt  at 
tvivle  på  vores  chancer  for  at  slippe 
sikkert  hjem. 

Far  kaldte  os  sammen  og  sagde: 
»Nu  har  vi  kun  en  udvej  tilbage.  Lad 
os  bede  vor  himmelske  Fader  om 
hjælp.«  Vi  knælede  alle  i  det  bræn- 
dende sand  og  bøjede  vores  hoveder, 
mens    far    bed    inderligt    på    hele 


familiens  vegne.  Han  forklarede 
omhyggeligt  vores  situation  for 
Herren,  deriblandt  det,  vi  havde 
gjort,  for  selv  at  klare  situationen,  og 
så  bad  han  om  hjælp. 

Efter  bønnen  rejste  vi  os,  og  far 
sagde:  »Lad  os  prøve  én  gang  til.« 
Han  bad  os  alle  stige  ud  af  bilen,  og  så 
bakkede  han  for  at  gøre  endnu  et 
forsøg.  Motoren  brølede,  da  far  for  af 
sted,  så  hurtigt  han  kunne.  Bilen 
ramte  sandet,  men  denne  gang  fort- 
satte den,  som  om  den  svævede.  Far 
kørte  op  på  toppen  af  den  næste 
bakke  og  standsede  på  fast  klippe- 
grund. Vi  jublede  alle  sammen  og  løb 
hen  til  bilen. 

Da  vi  nåede  derhen,  sad  far  ved 
rattet  og  rystede  og  hulkede,  noget  jeg 
aldrig  tidligere  havde  oplevet.  Da  vi 
spurgte  ham,  hvad  der  var  i  vejen,  så 
han  op  og  sagde,  at  det  havde  virket, 
som  om  bilen  var  blevet  løftet  og  båret 
hen  over  sandet  af  en  usynlig  kraft. 

Vi  kørte  stille  hjem,  mens  den 
nedgående  sols  orange  farver  strålede 
på  himlen  mod  vest.  Ingen  sagde 
noget,  for  ikke  at  forstyrre  den 
ærbødige  stemning,  som  herskede  i 
bilen.  Selv  om  jeg  er  klar  over,  at 
bønner  bliver  besvaret  på  forskellig 
vis  og  ikke  altid  så  dramatisk,  er  jeg 
min  himmelske  Fader  taknemlig  for 
den  dags  velsignelser. 

Gary  M.  Johnson  er  medlem  af  Needles 
Ward  i  Lake  Havasu  City  Stav  i  Arizona. 

I  hans  hule  hånd 

Emma  Ernestina  Sånchez  Sånchez 

De  første  par  år  af  vores  ægte- 
skab virkede  næsten  perfekte. 
Da  min  mand  og  jeg  var  blevet 
beseglet  til  hinanden  i  templet  i 
Mexico  City  i  Mexico,  færdiggjorde 
vi  begge  vores  uddannelse  ved 
universitetet,  og  vores  første  datter 
blev  født.  Min  mand  havde  et  godt 
job  og  var  kaldet  som  biskop  i  vores 
ward.  Så  fik  vi  mulighed  for  at  flytte 
til  Jalisco,  et  område  i  Mexico,  hvor 
mine  bedsteforældre  havde  boet.  Vi 
havde  altid  drømt  om  at  give  vores 
børn  en  opvækst  i  fredelige  omgi- 


velser, og  Jalisco  levede  op  til  vores 
inderste  ønsker.  Men  vores  liv  skulle 
snart  ændres  dramatisk. 

Vores  anden  datter  blev  født  i 
Jalisco.  Desværre  led  jeg  af  alvorlige 
komplikationer  efter  fødslen.  Vi  var  i 
stand  til  at  betale  udgifterne  med 
vores  sparepenge,  men  så  to  uger 
senere  mistede  min  mand  sit  arbejde. 
Da  vi  ikke  havde  nogen  indtægt, 
måtte  vi  flytte  fra  huset.  Regninger 


for  vores  kontokort,  bil  og  husleje 
tyngede  os. 

Til  sidst  begyndte  min  mand  at 
køre  taxi  om  natten.  Ofte  oversteg 
hans  udgifter  indtægterne,  men  hans 
arbejde  gav  os  en  smule  mad  på 
bordet.  Så  brød  bilen  sammen, 
og  selv  den  lille  ekstraindtægt 
forsvandt.   Vi  solgte  eller  pantsatte 


Gud  velsignede  vores  lille  have, 
så  den  frembragte  en  overflod 
af  grøntsager. 


mange  af  vores  ejendele.  Samtidig 
skete  der  en  voldsom  devaluering  af 
den  mexicanske  valuta,  hvilket  gjorde 
vores  økonomiske  situation  værre. 

Min  mand  var  følelsesmæssigt  og 
fysisk  nedkørt,  så  jeg  tog  arbejde  som 
lærer  på  en  tosproget  skole.  Det  var 
hårdt  arbejde,  lønnen  var  ussel,  og 
jeg  måtte  overlade  mine  egne  børn 
til  et  medlem  af  Kirken.  For  at  spare 
penge,  flyttede  vi  til  en  billigere 
lejlighed  i  en  fattigere  del  af  byen. 

Mens  jeg  knoklede  med  at  gå  på 
arbejde,  passe  familien,  gøre  rent  i 
hjemmet  og  være  engageret  i  Kirken, 
blev  jeg  meget  deprimeret.  En 
forfærdelig  aften  var  jeg  så  fortvivlet, 
at  jeg  måtte  indlægges.  Efter  at  have 
givet  mig  en  beroligende  indsprøjt- 
ning, sagde  lægen:  »Du  lader  dig 
overvælde  af  problemerne.  Det  er 
noget  kujoner  gør,  og  det  tror  jeg 
ikke,  at  du  er.  Tænk  over  det.« 

Hendes  ord  gav  genlyd  i  mit  sind, 
og  jeg  lukkede  øjnene  og  søgte  efter 
noget,  der  kunne  indgyde  mig  mod. 
Jeg  så  tilbage  på  mit  liv.  Ja,  alle  vores 
materielle  goder  er  væk,  sagde  jeg  til 
mig  selv,  men  jeg  er  stadig  i  live,  og  jeg 
har  en  vidunderlig  mand  og  to  dejlige 
døtre.  Jeg  kom  i  tanker  om,  at  jeg 
ikke  var  født  til  at  samle  jordisk  gods 
eller  leve  i  fred  og  ro.  Jeg  var  kommet 
for  at  tjene  min  familie  og  andre  og 
opbygge  Guds  rige. 

Da  jeg  vendte  hjem,  bad  jeg,  som 
jeg  aldrig  havde  bedt  før.  Jeg  tryglede 


min  himmelske  Fader  om  at  styrke 
mig.  Jeg  talte  med  min  biskop,  som 
sagde:  »Herren  vil  fjerne  det  fra  din 
vej,  som  tynger  dig.«  Den  følgende 
dag  erfarede  jeg,  at  jeg  var  blevet 
fyret  fra  mit  arbejde  uden  nogen 
forklaring.  Samme  dag  fik  jeg  at  vide, 
at  jeg  havde  fået  et  stipendium,  så 
jeg  kunne  læse  videre.  Det  opmun- 
trede mig  meget,  at  kunne  bruge  tid 
på  at  undervise  mine  egne  små. 

En  morgen  ringede  telefonen, 
som  ellers  ikke  havde  virket  i  flere 
måneder,  og  min  mand  fik  at  vide,  at 
han  havde  fået  job  som  lærer. 
Telefonen  holdt  straks  op  med  at 
virke  igen,  men  det  betød  ikke  noget. 
Min  mand  havde  fået  arbejde! 

Principperne  for  velfærd  og 
uafhængighed  slog  rod  i  vores  hjem 
som  aldrig  før.  Jeg  lærte  at  forarbejde 
hvede  og  sojabønner  til  vores  forråd. 
Jeg  såede  majs  ude  ved  fortovet  og 
fik  siden  tilladelse  til  at  dyrke  en 
køkkenhave  på  en  grund,  som 
tilhørte  nogle  venner.  Gud  velsig- 
nede vores  lille  have.  Den  frem- 
bragte en  overflod  af  fødevarer, 
deriblandt  squash  og  lucerne. 

Det  hårde  arbejde  -  og  de  føde- 
varer, som  jeg  kunne  lægge  i  forråd  - 
tøjlede  min  frygt  og  fyldte  mig  med 
håb.  Da  min  indstilling  ændrede  sig, 
kunne  jeg  se  Herrens  hånd  i  vores 
tilværelse.  Vi  var  velsignet  med 
sundhed;  ingen  af  os  havde  så  meget 
som  fået  snue.  Og  aldrig,  selv  ikke  i 


vores  vanskeligste  trængsler,  holdt  vi 
op  med  at  bespise  missionærerne. 
Børnene  fik  altid  mad,  og  vi  fik 
mange  invitationer  til  at  spise  hos 
gode  venner.  En  dag  fik  jeg  endelig 
råd  til  at  købe  en  ny  gasflaske  til 
vores  komfur.  Og  straks  var 
indholdet  af  den  anden  udtømt.  En 
flaske  gas  holder  normalt  en  seks 
ugers  tid,  men  den  havde  holdt  i 
flere  måneder. 

Vi  lærte  nogle  vigtige  lektier  af 
vores  trængsler.  Vi  lærte  at  sætte 
pris  på  vores  lederes  råd.  Vi  lærte  at 
modtage;  det  er  godt  at  tjene,  men 
det  er  også  vigtigt  at  lade  andre  tjene 
én  selv.  Både  min  mand  og  jeg  fik 
videreuddannelse  uden  at  skulle 
betale  for  det.  Mine  kære  sviger- 
forældre var  hele  tiden  opmærk- 
somme på  vores  behov,  og  jeg  fandt 
en  dejlig  ven  i  min  svigermor. 

Og  vores  ægteskab  udvikledes  og 
styrkedes.  En  aften  tog  min  mand 
mig  i  sine  arme  og  sagde:  »Jeg  er 
ligeglad  med,  om  de  sætter  os  på 
gaden.  Hvis  jeg  har  dig  ved  min  side, 
finder  jeg  mod  til  at  begynde  forfra.« 

Og  det  allervigtigste  er  nok,  at  vi 
lærte  at  se  alt  fra  et  evigt  perspektiv. 
Vi  erfarede,  at  i  både  gode  og  dårlige 
tider  holder  Gud  os  beskyttende  i  sin 
hule  hånd. 

Emma  Ernestina  Sånchez  Sånchez  er  medlem 
af  Las  Aguilas  Ward  i  Moctezuma  Stav  i 
Guadalajara  i  Mexico. 

Jeg  gav  afkald 
på  mine  afguder 

Manuel  J.  Rosario 

Engang  havde  jeg  en  Harlev 
Davidson-motorcykel  årgang 
1978.  Jeg  havde  investeret  en  større 
sum  penge  i  den  og  var  meget  stolt  af 
den.  Den  betød  alt  for  mig.  Hver 
søndag  fandt  jeg  sammen  med  en 
gruppe  venner  i  Patillas  i  Puerto  Rico, 
og  så  kørte  vi  rundt  på  øen  på  vores 
motorcykler.  Vi  glemte  alle  vores 
problemer,  vores  familie,  Gud  -  ja,  alt 
-  for  den  korte  glæde  ved  at  køre  ture 
på  motorcyklerne.  Kort  sagt  var  min 
motorcykel  min  afgud. 

Det  ændredes  alt  sammen,  da 
en     tidligere     skolekammerat, 
Jaime  Rivera  Gomez,  præsente- 
rede mig  for  Kirken.  Jeg  er 
Jaime  og  missionærerne  evigt 
taknemlig  for  deres  undervis- 
ning,  tålmodighed  og  ægte 
kærlighed.  Min  hustru  og  jeg 
blev  døbt  den  31.  marts  1996. 

Det  ændrede  vores  liv  totalt 
at   finde  Jesu   Kristi  evangelium 


Jeg  solgte  straks  min  motorcykel,  for 
meget  mindre,  end  jeg  havde  inve- 
steret i  den.  Men  det  var  offeret 
værd.  Da  mit  liv  ændredes,  udøste 
min  himmelske  Fader  -  den  eneste 
sande  Gud  -  velsignelser  over  mig. 
Nu  er  jeg  lykkelig.  Jeg  har  et  lykkeligt 
hjem.  Jeg  elsker  min  hustru  og  vores 
børn.  Vi  holder  familieaften,  og  vi 
beder  og  tjener  Herren  som  familie. 
Tre  måneder  efter  at  vi 
blev  medlemmer  af  Kirken, 


rejste  vi  til  templet  i  Washington  D.C. 
og  blev  døbt  for  nogle  af  vores 
forfædre.  Vores  næste  besøg  i 
templet  var  i  juli  1997.  Da  modtog  vi 
vores  begavelse  og  udførte  hellige 
ordinancer  for  vore  kære. 

Jeg  ved,  at  Gud  elsker  mig,  og  jeg 
stræber  dagligt  efter  at  blive  mere 
som  han.  □ 

Manuel  ].  Rosario  er  medlem  af  Arroyo  Gren 
i  Guayama  Distrikt  i  Puerto  Rico. 

SELV 


Vær  villig  til  at  hjælpe  og  tjene. 
Der  er  brug  for  dine  gaver  og  talenter. 

(Se  L&P  46:11-26). 

Lille  Liahona 

TIL  BØRNENE  I  JESU  KRISTI  KIRKE  AF  SIDSTE  DAGES  HELLIGE   ■  MARTS  2001 


FÆLLESTID 


Vor  himmelske  Fader 
forbereder  profeten 

Diane  S.  Nichols 

»Gud  så  disse  sjæle,  at  de  var  gode  ... 
og  sagde:  Disse  vil  jeg  gøre  til  mine  fyrster«  (Abraham  3:23). 

Vor  himmelske  Fader  har  givet  dig  gaver 
og  talenter,  så  du  kan  velsigne  andre. 
Vor  himmelske  Fader  gav  også  vores  profet 
særlige  gaver  og  talenter  og  beredte  ham  til  at  blive 
vor  tids  profet. 

Da  præsident  Gordon  B.  Hinckley  var  lille,  blev 
han  alvorligt  syg  af  kighoste.  Lægen  fortalte  hans  mor, 
at  han  trængte  til  god,  frisk  luft.  Familien  flyttede  ud  på 
en  gård  i  sommermånederne.  Den  lille  Gordon  arbejdede 
hårdt.  Han  lærte,  at  vi  ført  kan  høste  afgrøder,  når  vi  har 
plantet  og  plejet  dem.  Han  lærte,  at  vor  himmelske  Fader 
velsigner  os,  men  han  forventer,  at  vi  gør  en  indsats  først. 

En  dag  da  præsident  Hinckley  var  omkring  fem  år 
gammel,  sad  han  på  verandaen  med  nogle  venner.  En 
familie  af  en  anden  race  kom  gående  ned  ad  gaden.  Lille 
Gordon  og  hans  venner  sagde  nogle  grimme  ting  om  dem. 
Hans  mor  talte  med  dem  og  forklarede  dem,  at  alle  menne- 
sker er  Guds  sønner  og  døtre.  Den  dag  lærte  han,  at  vi  skal 
respektere  og  hjælpe  hinanden,  uanset  race,  religion,  status 
eller  noget  som  helst  andet. 

Præsident  Hinckley  voksede  op  i  et  hjem,  hvor  man  lagde 
vægt  på  uddannelse.  Hans  forældre  havde  et  værelse  fyldt 
med  bøger,  og  han  og  hans  søskende  satte  sig  ofte  derind. 
I  dag,  hvor  han  er  i  halvfemserne,  elsker  han  stadig  at  lære. 
Kort  efter  at  lille  Gordon  var  blevet  ordineret  til  diakon, 
tog  hans  far  ham  med  til  et  stavspræstedømmemøde. 
Som  indledning  til  mødet  sang  mændene  »Priser  Profeten« 
(Salmer  og  sange,  nr.  17),  en  dejlig  sang  om  profeten  Joseph 
Smith.  Om  den  oplevelse  har  præsident  Hinckley  sagt: 
»Der  skete  noget  med  mig,  da  jeg  hørte  de  troens  mænd 
synge.  Mit  drengehjerte  fyldtes  med  en  kundskab,  som 
Helligånden  indgød  mig  om,  at  Joseph  Smith  faktisk  er 

den  Almægtiges  profet«  (»Seeren  Joseph«,  Stjernen, 
oktober  1977,  s.  65).  Hele  sit  liv  har  Gordon  B.  Hinckley 
båret  stærke  vidnesbyrd  om  Joseph  Smith. 

I  sin  patriarkalske  velsignelse  fik  præsident  Hinckley 
at  vide:  »Du  skal  altid  være  fredens  budbringer;  jordens 
nationer  skal  høre  din  røst  og  blive  bragt  til  kundskab 
om  sandheden  af  det  vidunderlige  vidnesbyrd,  som 
du  bærer«  (citeret  i  »Præsident  Gordon  B.  Hinckley«, 
Børnestjernen,  maj  1996,  s.  2-3).  Præsident  Hinckley 
har  besøgt  mange  lande  og  talt  til  millioner  af  mennesker. 
Over  alt  hvor  han  kommer,  viser  han  sin  kærlighed. 
Ved  sit  eksempel  indbyder  præsident  Hinckley  os  til 
at  følge  Frelserens  eksempel. 

Forslag  til  fællestid 

1 .  Indbyd  et  medlem  af  biskoprådet  eller  grenspræsidentskabet 
til  at  tale  om,  hvad  det  betyder,  når  vi  rækker  hånden  op  for  at 
støtte  nogen  i  en  kaldelse.  Bed  ham  fortælle,  hvordan  folk  støtter 
ham.  Læg  sedler  med  titler  på  forskellige  kirkekaldelser  i  en  pose. 
Lad  et  barn  trække  en  seddel  op.  Spørg  så,  hvordan  børnene  kan 
støtte  den,  som  har  den  kaldelse.  Fortæl  børnene,  at  vi  også  støtter 
vores  profet  med  vores  handlinger.  Lad  dem  fortælle,  hvordan  vi 
kan  støtte  ham. 

2.  Vælg  billeder  fra  sættet  Evangelisk  Kunst  eller  fra  Primarys 
kursushæfter,  som  illustrerer  nogle  af  præsident  Hinckley  s  råd 
(adlyd  forældre,  tag  på  mission,  værdsæt  naturen,  tag  til  templet, 
studér  skrifterne,  bed  og  så  videre) .  Sæt  billederne  op  på  væggen. 
På  gulvet  lægger  du  så  sedler  med  nogle  af  disse  lærdomme 
skrevet  på.  Disse  lægges  med  bagsiden  opad.  Lad  et  barn  kaste 
en  ærtepose  hen  på  et  af  papirerne,  samle  det  op  og  læse  det  højt. 
Hjælp  børnene  med  at  finde  det  billede,  som  hører  til  den  egen' 
skab  eller  lærdom.  □ 

Præsident 

Hinckleys 

eksempel 


Præsident  Hinckley 

arbejdede  hårdt  -  og  det 

gør  han  stadig. 

Præsident  Hinckley 

studerede  og  lærte  nyt  - 

og  det  gør  han  stadig. 

H 


Instruktioner 

Lav  et  lille  hæfte  om  præsident 
Hinckleys  eksempel  ved  at  lime 
denne  side  på  tykt  papir  og 
klippe  de  fem  nummererede 
firkanter  ud.  Farvelæg  billederne 
og  udfyld  de  tomme  felter.  Prik 
huller,  som  angivet,  og  anbring 
siderne  i  den  rigtige  rækkefølge. 
Træk  snor  gennem  hullerne  og 
bind  knude  i  enderne. 


« 


Jeg  kan  følge  hans  eksempel  ved 


Jeg  kan  følge  hans  eksempel  ved 


FRA  VEN  TIL  VEN 


Ældste  Duarte  B*  Gerrard 


De  Halvfjerds 


Fra  et  interview  med  Kellene  Ricks  Adams 


ILLUSTRERET  AF  DILLEEN  MARSH 


En  søndag  morgen,  da  jeg  kun 
var  fem  år  gammel,  legede 
jeg  med  naboens  kat.  Til  sidst  blev 
katten  træt  af  at  lege  med  mig  og 
løb  ud  i  majsmark  i  nærheden. 
Men  jeg  var  ikke  træt  af  at  lege 
med  katten,  så  jeg  løb  efter  den 
ud  på  marken. 

Majsen  stod  meget  højt,  og  da 
jeg  ikke  kunne  finde  dyret,  besluttede 
jeg  at  gå  hjem  igen.  Der  gik  ikke  lang 
tid,  før  jeg  opdagede,  at  jeg  ikke  anede,  hvor 
eg  var.  Og  jeg  vidste  ikke,  hvad  vej  mit  hjem 
lå.  Jeg  var  faret  vild  i  den  store  majsmark. 

Mens  jeg  vandrede  rundt,  syntes  majsen  at 
blive  højere  og  højere,  indtil  den  nåede  helt 
op  til  himlen.  Jeg  begyndte  at  løbe  og  råbe  om 
hjælp,  men  vinden  druknede  mine  skrig. 
Jeg  blev  meget  varm  og  svedig,  og  majsen 

kradsede  min  hud.  Jeg  anede  ikke, 
/. ,        hvad  jeg  skulle  gøre. 

Mens  jeg  løb  gennem  majs- 
marken, kom  jeg  i  tanker 
om  en  lektion,  som 


min  primarylærerinde  havde  undervist  os  i  nogle 
uger  tidligere.  »Hvis  I  nogensinde  bliver 
bange,«  havde  hun  sagt,  »eller  hvis  I  farer 
vild,  så  knæl  ned  og  bed.« 

Så  huskede  jeg,  at  mine  forældre  havde 
fortalt  mig  det  samme,  når  vi  knælede  til 
daglig  familiebøn.  »Din  himmelske  Fader 
elsker  dig,«  havde  min  far  og  mor  sagt  til 
mig.  »Han  hører  altid  dine  bønner.  Han 
tager  sig  af  dig.« 

Så  snart  jeg  huskede  det,  som  mine  forældre 
og  min  primarylærerinde  havde  sagt,  faldt  jeg  på 
knæ.  Jeg  kan  ikke  huske  præcis,  hvad  jeg  sagde,  men 
jeg  ved,  at  jeg  fortalte  Herren  om  mine  tanker  og 
min  frygt. 

Da  jeg  havde  bedt,  følte  jeg  mig  meget  rolig.  Mine 
forældre  og  min  primarylærerinde  havde  fortalt  mig, 
at  min  himmelske  Fader  ville  høre  mine  bønner,  så  jeg 
vidste,  at  hjælpen  var  på  vej.  Jeg  var  træt  af  at  løbe  så 
meget  rundt,  så  jeg  besluttede  at  hvile  mig,  indtil  nogen 
dukkede  op.  Jeg  lagde  mig  straks  ned  og  faldt  i  søvn. 

Der  gik  ikke  lang  tid,  før  min  mor  opdagede,  at  jeg  ikke 
længere  var  ude  i  haven.  Hun  havde  set  mig  lege  med 
katten,  så  hun  regnede  med,  at  jeg  var  fulgt  efter  den. 
Hun  begyndte  at  lede  efter  mig.  Et  stykke  vej  fra  vores 
hus  fik  hun  øje  på  katten  ved  en  bred  overrislingskanal 


og  frygtede  det  værste.  Hun  troede,  at  jeg  var  faldet 
i  og  druknet. 

Hun  løb  hjem  og  sendte  min  storesøster  hen  til 
kirkebygningen  i  nærheden,  hvor  min  far  og  andre 
præstedømmebærere  var  samlet  til  møde.  Så  faldt  mor 
på  knæ  og  begyndte  straks  at  bede  til  min  himmelske 
Fader  og  bad  ham  beskytte  mig.  Hun  lovede,  at  hvis  jeg 
blev  fundet  i  live,  ville  hun  gøre  alt,  hvad  hun  kunne, 
for  at  jeg  skulle  vokse  op  i  retfærdighed. 

Efter  at  have  udøst  sit  hjerte  for  Herren  rejste  mor 
sig.  Mens  hun  gjorde  det,  kom  hun  til  at  tænke  på 
naboens  majsmark.  Hun  løb  udenfor  og  begyndte  at 
lede  der.  Nogle  af  mændene  fra  kirken  mødte  hende, 
og  hun  sagde,  at  hun  mente,  at  jeg  måske  var  faret 
vild  i  majsmarken. 

Nogle  af  mændene  ledte  langs  overrislingskanalen, 
mens  andre  søgte  mellem  de  høje  majsstængler.  En 
af  dem,  Bud  Phillips,  fandt  mig  fredfyldt  sovende  på 
jorden.  Han  løftede  mig  op  og  bar  mig  hen  til  mor,  som 
græd.  Jeg  kan  huske,  at  jeg  undrede  mig  over,  hvorfor 
de  alle  sammen  var  så  ophidsede.  Jeg  havde  jo  bedt, 
og  jeg  vidste,  at  alt  nok  skulle  ordne  sig. 

Min  bøn  og  min  mors  blev  besvaret,  og  hun  gjorde  altid 
alt,  hvad  hun  kunne  for  at  opdrage  mig  i  retfærdighed. 

Bøn  har  altid  været  mig  en  kilde  til  stor  trøst. 
Engang  mistede  jeg  familiens  hund,  en  smuk  irsk  setter, 


der  tilhørte  min  bror.  Jeg  bad  om 
hjælp  og  fandt  så  det  elskede  dyr.  En 
anden  gang  var  min  mor  syg.  Jeg  var  nært 
knyttet  til  min  mor,  og  det  skræmte  mig,  at 
hun  ikke  havde  det  godt.  Jeg  bad  inderligt 
for  hende,  og  kort  efter  fik  mor  det  bedre. 

I  skal  altid  vide,  at  når  I  er  faret  vild  eller 
er  alene  eller  bange,  kan  I  bede,  og  så  vil  jeres 
himmelske  Fader  hjælpe  jer.  Han  sender  hjælp 
Han  elsker  jer  højt.  Søg  ham. 

Jeg  bærer  vidnesbyrd  om,  at  bøn  virkelig 
er  kommunikation  med  vor  himmelske  Fader. 
Han  hører  vores  bønner.  Han  kender  vores 
frygt  og  vores  håb.  Han  ved,  hvad  vi  ønsker 
og  har  brug  for.  Jeg  lover  jer,  at  han  vil  besvare 
jeres  bønner.  Nogle  gange  kommer  hans  svar 
med  det  samme,  andre  gange  tager  det 
længere  tid.  Nogle  gange  føler  vi  måske 
slet  ikke,  at  han  besvarer  vores 
bønner.  Men  jeg  lover  jer,  at  han 
besvarer  alle  bønner.  Hav  tro 
på  ham.  Stol  på  ham.  Med 
tiden  vil  I  erkende  og 
forstå  svarene  på 
jeres  bønner.  □ 


FIKTION 


Patricia  R.  Roper 

ILLUSTRERET  AF  STEVE  KROPP 


R 


obert  Wedersøe.  Rob  skar  en  grimasse,  da  han 

læste  sit  navn.  Alle  hans  venner  kaldte 
ham  Rob.  Hans  fulde  navn  så 
sært  og  malplaceret  ud  på 
den  gule  fødselsdagska- 
lender  i  Primary.  Det 
syntes  ikke  at  høre 
hjemme  blandt  de  andre 
børns  navne.  Han  var  ikke 
som  dem.  Han  havde  kun 


været  i  kirke  omkring  tre  gange  i  hele  sit  liv.  Han  ville 
slet  ikke  være  kommet  i  dag,  men  hans  nye  lærerinde, 
søster  Jensen,  havde  sendt  ham  en  særlig  indbydelse  og 
tilbudt  at  hente  ham. 

Rob  kunne  godt  lide  at  synge  sangene.  Fællestid  var 
også  spændende.  Da  hans  klasse  skulle  gå,  fulgte  han 
de  andre  børn  til  klasseværelset.  Søster  Jensen  var 
sakket  bagud.  Hun  virker  for  gammel  til  at  være  primary- 
lærerinde,  tænkte  Rob,  mens  hun  stoppede  op  for  at 
veksle  et  par  ord  med  nogen  på  gangen. 


...»•-. 


Rob  valgte  en  plads 
bagest  i  lokalet,  men  da 
han  skulle  til  at  sætte 
sig,  sparkede  en  dreng 
stolen  væk  under  ham. 
Et  grimt  ord  røg  ud 
af  munden  på  Rob. 
Han  blev  straks  ked 
af  det,  og  han  blev  helt 
rød  i  hovedet,  da  han 
så,  at  søster  Jensen  stod 
i  døren.  Hun  måtte 
have  set  det  hele. 

Pigerne  rakte  deres 
hænder  op  og  pegede  på  Rob.  Drengene  fniste.  Rob 
havde  mest  lyst  til  at  løbe  hjem.  Men  søster  Jensen 
lukkede  døren  og  smilede  til  ham.  Så  vendte  hun  sig 
mod  pigerne  og  sagde:  »Hvor  er  jeg  glad  for  at  se, 
at  der  er  så  mange,  som  melder  sig  frivilligt  til  at  bede 
bøn.«  Pigerne  trak  hurtigt  hænderne  ned,  men  søster 
Jensen  gav  to  af  dem  til  opgave  at  indlede  og  slutte 
med  bøn. 

Mens  de  blev  undervist,  betragtede  Rob  søster 
Jensen.  Hun  smilede  meget.  Hun  fik  Rob  til  at  føle  sig 
lige  så  betydningsfuld  som  de  andre  børn. 

Da  klassen  var  forbi,  gav  søster  Jensen  børnene  et 
kram,  inden  de  skulle  gå.  Da  det  blev  Robs  tur,  lukkede 
hun  stille  døren.  Rob  var  alene  med  søster  Jensen,  og 
han  vidste  godt  hvorfor.  Nu  ville  hun  skælde  ham  ud, 
fordi  han  havde  sagt  et  grimt  ord.  Nå,  i  det  mindste 
havde  hun  da  ikke  ydmyget  ham  ved  at  skælde  ham  ud 
for  øjnene  af  hele  klassen. 

»Jeg  er  glad  for,  at  du  kom  i  dag,  Robert,«  sagde 
søster  Jensen  og  smilede. 

Rob  så  ned  i  jorden  og  skrabede  i  gulvet  med  sin  sko. 


Da  han  ikke 
svarede,  fortsatte 
søster  Jensen:  »Jeg 
ved,  at  du  er  flov  over 
det,  du  sagde.  Hvis 
nogen  sparkede  stolen 
væk  under  mig,  så  jeg 
faldt,  ville  jeg  også 
blive  ret  vred.« 

»Det  ville  de  aldrig 
gøre  mod  dig,«  sagde 
Rob.  »De  gør  det  mod 
mig,  fordi  jeg  ikke  er 
en  kirkedreng.« 
Søster  Jensen  så  tankefuld  ud,  mens  hun  bøjede  sig 
for  at  samle  nogle  af  sine  ting  sammen.  Da  hun  rettede 
sig  op,  smilede  hun  bredt  igen.  »Sæt  dig  lige  lidt  ned, 
Robert,«  sagde  hun  og  pegede  på  en  stol. 

Rob  satte  sig  stille,  mens  søster  Jensen  trak  en  stol 
hen  ved  siden  af  ham. 

»Kan  du  lide  vores  biskop?«  spurgte  hun. 
Rob  tænkte  sig  lidt  om.  Han  kunne  huske,  at 
biskoppen  var  kommet  hjem  til  dem,  da  hans  mor  var 
syg  og  ikke  kunne  tage  sig  af  familien.  Bagefter  kom 
der  nogle  damer  og  tog  sig  af  hans  mor  og  familien. 
Biskoppen  virkede  meget  rar.  »Ja,  jeg  synes,  han  er  rar,« 
sagde  Rob. 

»Tro  det  eller  ej,  jeg  har  engang  været  hans  primary- 
lærer,« forklarede  søster  Jensen. 

»Nå,«  nikkede  Rob.  »Det  kunne  du  jo  nok  have 
været.  Du  er  jo  ret  gammel.«  Rob  rødmede,  da  han 
indså,  hvad  han  havde  sagt. 

Søster  Jensen  lo  hjerteligt.  »Det  er  sandt  nok!  Han 
var  en  sød,  lille  dreng,  ligesom  dig.  Du  og  han  har 
meget  til  fælles  -  hans  forældre  tog  ham  heller  aldrig 

med  i  kirke.  Jeg 
plejede  altid  at  hente 
ham.  Han  sad  sågar 
sammen  med  mig  til 
nadvermøderne . « 

»Da  han  var  på 
din  alder,«  fortsatte 
søster  Jensen,  »traf 
han  nogle  valg,  som 
hjalp  ham  resten  af 
livet.  Han  havde  et 
lille  problem  med 
vrede  ord,  og  han 
besluttede,  at  når 
han  blev  vred,  ville 
han  sige:  >Hvor  irri- 


terende !<  Jeg  sagde, 
at  det  var  en  god  begyndelse,  men  han  skulle  også 
fylde  sit  hoved  med  gode  tanker.  Kun  hvis  man  gør 
det,  kan  der  komme  gode  ord  ud  af  munden.« 

Rob  skrabede  i  gulvet  med  den  anden  sko.  »Det 
kan  jeg  måske  også  gøre,  når  jeg  bliver  voksen,«  sagde 
han  til  hende. 

»Men  det  er  nu,  du  skal  træffe  de  vigtige  beslut- 
ninger, som  vil  velsigne  dig  resten  af  livet,  også  om  dit 
valg  af  ord.« 

»Hvordan  kan  ord  velsigne  mig?« 

»Når  du  vælger  dine  ord  med  omtanke,  viser  du 
andre,  at  du  holder  nok  af  dem  til  at  undgå  at  såre 
dem.  Når  du  vælger  gode  ord,  vinder  du  flere  venner, 
og  du  sårer  heller  ikke  din  himmelske  Fader.  Og 
når  du  er  fuld  af  gode  ord,  følger  de  gode  gerninger 
ofte  efter.« 

Rob  nikkede  for  at  vise,  at  han  forstod  det,  og 
så  hjalp  han  søster  Jensen  med  at  samle  resten  af 


undervisningsmateri- 
alet sammen. 

Næste  søndag 
hentede  søster  Jensen 
Rob  i  tide  til,  at  han 
kunne  nå  med  til 
nadvermødet.  Det  var 
biskoppen,  der  ledte 
mødet,  og  han  havde 
besvær  med  at  læse 
nogle  af  bekendtgørel- 
serne op.  Til  sidst  lagde 
han  papirerne  fra  sig, 
smilede  til  wardets 
medlemmer  og  sagde: 
»Hvor  irriterende!« 
Rob  grinede,  da 
søster  Jensen  prikkede  til  ham.  Han  lænede  sig  over 
til  hende  og  sagde:  »Det  vil  jeg  også  sige,  når  jeg 
bliver  vred.« 

»Det  var  godt,  Rob,«  sagde  søster  Jensen 
og  blinkede. 

Senere,  oppe  i  primarylokalet,  lagde  Rob  igen 
mærke  til  sit  navn  på  den  gule  fødselsdagskalender. 
»Det  var  underligt,«  sagde  han. 
»Hvilket?«  sagde  søster  Jensen. 
»I  sidste  uge  virkede  mit  navn  anderledes.« 
Søster  Jensen  så  forbavset  ud.  »Hvad  mener  du?« 
spurgte  hun. 

»I  sidste  uge  virkede  mit  navn  helt  forkert  deroppe 
blandt  kirkebørnenes  navne.  Men  i  denne  uge  ser  det 
ud  til  at  hører  til  deroppe.« 

Søster  Jensen  lagde  armen  om  Rob,  og  han  så, 
at  hun  havde  tårer  i  øjnene.  »Det  er  fordi  du  hører 
til  her,«  sagde  hun.  □ 

JEG  PRØVER  AT  VÆRE  SOM  JESUS 


MEDLEMSMISSIONÆR 


Monahrci  L.  de  Q.  Freitas 

ILLUSTRERET  AF  ROGER  MOTZKUS 


Da  en  søster  i  vores  ward  begyndte  at  komme  i 
kirke  igen  efter  seks  års  fravær,  fortalte  min 
mor  mine  søskende  og  mig,  at  vi  skulle  være 
venner  med  denne  søsters  to  børn.  Deres  far  var  død 
året  før,  og  de  var  stadig  meget  kede  af  det.  Et  af 
børnene,  en  pige,  som  hed  Evelyn,  var  lidt  yngre 
end  mig. 

Da  vi  ankom  til  kirken  en  søndag,  kaldte  mor  mig 
hen  i  en  stille  krog  og  hviskede  i  mit  øre:  »Monahra, 
vil  du  være  Evelyns  veninde?  Vor  himmelske 
Fader  har  bedt  dig  om  at  være  medlemsmissi- 
onær.  Vær  sød  og  kærlig  og  sørg  for,  at  hun  ikke 
bliver  holdt  udenfor.« 


JP^ÉÉsf ■# 


Jeg  sagde,  at  det  skulle  jeg  nok,  og 
lige  siden  den  dag  har  jeg  stræbt  efter 
at  være  medlemsmissionær  for  Evelyn. 
Da  jeg  gerne  vil  være  missionær,  når 
jeg  bliver  stor,  gør  jeg  mit  bedste  for 
at  være  missionær  nu. 

Evelyn  er  alle  tiders  veninde, 
og  hun  smiler  meget  nu.  Vi  leger 
sammen,  tager  til  Primary  og  synger 
salmer  sammen. 

Nogle  gange  holder  vi  familieaften 
sammen  hjemme  hos  hende. 

Jeg  ved,  at  vor  himmelske  Fader 
er  glad,  fordi  jeg  har  stræbt  efter 
at  være  medlemsmissionær  og 
ven.  Jeg  er  taknemlig  for  at  have 
Evelyn  som  min  veninde.  □ 

Monahra  L.  de  Q.  Freitas  er  medlem  af 
Pajugara  Ward  i  Potengi  Stav  i  Natal 
i  Brasilien. 


HISTORIER  FRA  DET  NYE  TESTAMENTE 


KVINDEN  VED 
BRØNDEN 


Da  Jesus  forlod  Judæa  for  at  rejse  til  Galilæa,  vandrede 
han  gennem  Samaria  og  kom  til  Jakobskilden. 

Joh  4:3-6 


Han  var  træt,  så  han  hvilede  sig  ved  brønden.  Da  en  samaritansk  kvinde  kom  for  at  hente  vand,  bad  Jesus  hende 

om  at  give  ham  lidt  at  drikke. 

Joh  4:6-7 

Det  overraskede  kvinden,  fordi  jøderne  som  regel  ikke 
ville  have  noget  med  samaritanerne  at  gøre. 

Joh  4:9 


Jesus  sagde,  at  han  kunne  give  hende  vand,  så  hun 
aldrig  skulle  tørste  igen.  Han  forklarede,  at  han  var 
Messias,  og  at  det  vand,  som  han  tilbød  hende,  var  det 
evige  livs  »levende  vand«. 

Joh  4:10,  13-15,25-26 


Kvinden  gik  ind  til  byen  og  fortalte  mange  mennesker,  hvad  hun  havde  hørt.  De  tog  hen  til  brønden  og  talte  med 
Jesus,  og  mange  af  dem  troede  på  hans  ord. 

Joh  4:28-30,  39-42 

HISTORIER  FRA  DET  NYE  TESTAMENTE 


EMBEDSMAN 
DENS  SØN 


En  kongelig  embedsmand  havde  en  søn,  som  var 
meget  syg.  Alle  mente,  at  sønnen  snart  døde. 

Joh  4:46^7 


Embedsmanden  lod  sin  søn  blive  hjemme  og  rejste  så 
de  mange  kilometer  til  byen  Kana,  hvor  han  fandt 
Jesus. 

Joh  4:46^7 


Embedsmanden  bad  Frelseren  om  at  komme  og 
helbrede  hans  søn,  som  lå  for  døden.  Jesus  sagde,  at 
embedsmanden  skulle  rejse  hjem.  Jesus  sagde,  at  hans 
søn  nok  skulle  blive  rask.  Embedsmanden  troede  på 
Jesus  Kristus,  så  han  rejste  hjem. 

Joh  4:47-50 

Hans  tjenere  kom  ham  i  møde  og  sagde,  at  hans  søn  var  i  bedring  og  nok  skulle  overleve.  Han  spurgte  dem,  hvornår 
hans  søn  havde  fået  det  bedre.  Det  fortalte  de  ham.  Det  viste  sig,  at  være  netop  det  tidspunkt,  hvor  Jesus  havde 
sagt,  at  sønnen  nok  skulle  blive  rask. 

Joh  4:51-53 


Embedsmanden  vidste,  at  Jesus  Kristus  havde  gjort  hans  søn  rask,  og  han  og  hans  familie  fik  endnu  større  tro  på 
Frelseren. 

Joh  4:53 

HISTORIER  FRA  DET  NYE  TESTAMENTE 


DE  VREDE 

FOLK  I 
NAZARET 


Jesus  drog  til  Nazaret,  hvor  han  var  vokset  op. 


Luk  4:16 


Han  gik  hen  til  en  synagoge,  en  bygning,  hvor  jøderne 
gik  i  kirke,  og  rejste  sig  og  læste  op  fra  skrifterne.  Han 
læste,  hvad  profeten  Esajas  havde  skrevet,  nemlig  at 
Frelseren  skulle  komme  til  jorden  og  hjælpe  alle 
mennesker. 

Luk  4:16-19 


Da  Jesus  satte  sig  efter  at  have  læst  Esajas'  ord,  så  de 
andre  jøder  på  ham. 

Luk  4:19-20 


LILLE       LIAHONA 

14 


Jesus  sagde,  at  Esajas'  ord  handlede  om  ham,  at  han 
var  Frelseren.  Hans  ord  forbløffede  folk.  De  sagde:  »Er 
det  ikke  Josefs  søn?«  De  troede  ikke  på,  at  han  var 
Guds  Søn. 

Luk  4:21-22 


Frelseren  vidste,  hvad  de  tænkte.  Han  vidste,  at  de 
ville  have,  at  han  skulle  udrette  et  mirakel.  Men  Jesus 
sagde,  at  han  ikke  ville  udføre  mirakler  for  folk,  som 
ikke  havde  tro. 

Luk  4:23-27 


Folk  blev  meget  vrede.  De  slæbte  ham  op  til  toppen  af 
en  høj  skrænt  og  ville  smide  ham  ned. 

Luk  4:28-29 


■    .  .  - 

Men  de  kunne  ikke.  Jesus  vandrede  væk  fra  dem. 

Luk  4:30 

BARE  FOR  SJOV 


profeter  (\t  profet 


let 


Lois  T.  Bertholomew 


Skrifterne  er  Guds  ord,  som  blev  åbenbaret  til  hans  profeter.  Sæt  hvert  af  de  nedenstående  skriftsteder 
sammen  med  den  profet,  til  hvem  det  blev  åbenbaret.  Slå  skriftstedet  op,  hvis  du  har  brug  for  hjælp. 


1.  »Lav  en  ark  af  gofer-træ«  (1  Mos  6:14). 

2.  »...  bring  hele  jeres  tiende  til  forrådskammeret  ... 
Sæt  mig  på  prøve,  om  jeg  ikke  åbner  himlens 
vinduer  over  jer  og  udøser  velsignelser  . . .  over  jer« 
(Mal  3:10). 

3.  » . . .  der  vil  gå  endnu  fem  år,  og  da  kommer  Guds 
Søn  for  at  forløse  alle,  som  tror  på  hans  navn« 
(Helaman  14:2). 

4.  »Hele  folket,  som  tilhører  Jesu  Kristi  Kirke  af  Sidste 
Dages  Hellige,  og  de,  som  rejser  med  dem,  skal 
organiseres  i  kompagnier«  (L&P  136:2) 

5.  »Jeg  så  endnu  en  engel  flyve  midt  oppe  under 
himlen;  den  havde  et  evigt  evangelium  at  forkynde 
for  dem,  der  bor  på  jorden«  (Ab  14:6). 

6.  »Se,  nu  er  et  vidunderligt  værk  ved  at  komme  frem 
blandt  menneskenes  børn«  (L&P  4:1). 

7.  »I  denne  nat  skal  tegnet  gives,  og  i  morgen  kommer 
jeg  til  verden«  (3  Nephi  1:13). 

8.  »I  dit  ansigts  sved  skal  du  spise  dit  brød«  (1  Mos 
3:19). 

9.  »Den  længe  forjættede  dag  er  kommet,  hvor  hver 
trofast,  værdig  mand  i  kirken  kan  modtage  det 
hellige  præstedømme«  (Officiel  Erklæring  nr.  2). 


10.  »Mennesker  ser  på  det,  de  har  for  deres  øjne,  men 
Herren  ser  på  hjertet«  (1  Sam  16:7). 

11.  »Forlad  dit  land  og  din  slægt  og  din  fars  hus,  og 
drag  til  det  land,  jeg  vil  vise  dig«  (1  Mos  12:1). 

12.  »Og  dersom  I  holder  mine  bud,  vil  ...  I  ...  blive 
ført  til  et  forjættet  land«  (1  Nephi  2:20) 

13.  »Jeg  taler  om  disse  templer  som  små  templer.  I 
virkeligheden  ser  de  ikke  små  ud,  de  ser  store  ud. 
De  er  smukke.  De  er  bygget  af  de  bedste  materialer 
og  med  den  bedste  teknik,  der  er  til  vores  rådighed. 
Hvert  enkelt  vil  blive  et  Herrens  hus,  indviet  til 
hans  hellige  formål«  (»Afslutning«,  Liahona,  januar 
1999,  s.  104). 


a. 

Adam 

i. 

Johannes 

b. 

Noa 

j- 

Profeten  Joseph  Smith 

c. 

Abram  (Abraham) 

k. 

Præsident  Brigham 

d. 

Samuel  (i  Det  Gamle 

Young 

Testamente) 

1. 

Præsident  Spencer  W. 

e. 

Nephi  (Lehis  søn) 

Kimball 

f. 

Malakias 

m. 

Præsident  Gordon  B. 

g- 

Lamaniten  Samuel 

Hinckley 

h. 

Nephi  (Helamans 
oldebarn) 

•w  (El) 'a  (31) ':>  (U) 'P  (Ol) 'I  (6) 'd  (8) 
'H(Z)'!(9)'!(S)*>lW'B(E)'i(z)'q(l):-<DAS 

Præsident  Boyd  K.  Packer, 
fungerende  præsident  for 
De  Tolv  Apostles  Kvorum, 
forsikrer  os:  »Evangeliet  lærer  os,  at 
vi  kan  opnå  lindring  fra  pine  og 
skyldfølelse  ved  omvendelse.  Bortset 
fra  de  få,  der  vælger  fortabelsens  vej 
...  er  der  ingen  vane,  intet  misbrug, 
intet  oprør,  ingen  overtrædelse  og 
ingen  krænkelse,  som  er  udelukket 
fra  løftet  om  fuldstændig  tilgivelse« 
{»Tilgivelsens  herlige  morgen«, 
Stjernen,  januar  1996,  s.  19). 

SYND  SKILLER  OS  FRA  GUD 

Synder,  som  vi  ikke  har  omvendt 
os  fra,  skiller  os  fra  vor  kærlige 
himmelske  Fader  og  giver  os  skyld-  og 
skamfølelse.  Ligesom  fysisk  smerte 
kan  denne  »bedrøvelse  efter  Guds 
vilje«  (2  Kor  7:10)  signalere,  at  der  er 
noget  galt,  at  vi  skal  fjerne  os  fra  det, 
der  volder  smerten,  og  søge  Frelserens 
forsonings  helbredende  kraft. 

Præsident  Packer  forklarer:  »Som 
ung  blev  profeten  Alma  en  tid 
>plaget<,  som  han  sagde,  > af  evig  kval, 
thi  [hans]  sjæl  var  i  højeste  grad  i  oprør< 
(Alma  36:12;  fremhævelse  tilføjet). 

Han  tænkte:  >0  ...  gid  jeg  blive 
forvist  og  tilintetgjort,  både  sjæl  og  legeme< 
(Alma  36:15;  fremhævelse  tilføjet). 

Men  så  kom  der  en  tanke  ind  i 
hans  sind.  Da  han  overvejede  tanken 
og  handlede  efter  den,  kom  tilgivel- 
sens morgen  . . . 


Den  tanke,  der  reddede  Alma,  da 
han  handlede  efter  den,  var  dette: 
Selve  formålet  med  Kristi  forso- 
ningen er  at  genoprette  det,  som  du 
ikke  kan  genoprette,  hele  det  sår,  som 
du  ikke  kan  hele,  og  ordne  det,  som 
er  knust  og  ikke  kan  bringes  i  orden« 
(Stjernen,  januar  1996,  s.  19-20). 

»HAN  GODTOG  VORES  OMVENDELSE« 

En  præstedømmeleder  var  dybt 
rørt  af  det  »evangeliske  lys«,  som 
han  så  i  øjnene  på  en  søster,  han  var 
ved  at  interviewe.  Da  han  spurgte 
hende,  hvad  hemmeligheden  bag 
hendes  succes  var,  svarede  hun  blot 
med  blanke  øjne:  »Omvendelse.« 

Hun  forklarede,  at  hun  var  blevet 
gift  meget  ung  -  og  gravid.  Sorg  over 
hendes  synd  var  blevet  fulgt  op  af 
bekendelse  til  Herren  og  præstedøm- 
memyndighederne og  en  forpligtelse 
til  at  være  lydig  mod  Herrens  bud. 

»Det  var  hårdt,  og  jeg  vil  bestemt 
ikke  anbefale  det  til  nogen,«  forkla- 
rede hun.  »Men  vor  himmelske 
Fader  velsignede  os,  så  vi  fik  noget 
godt  ud  af  noget  skidt.  Jo  mere  vi 
stræbte  efter  at  være  trofaste,  desto 
stærkere  gjorde  vor  himmelske  Fader 
os.  Og  jo  stærkere  vor  himmelske 
Fader  gjorde  os,  desto  lettere  var  det 
at  være  trofast.«  Denne  kvinde, 
hendes  mand  og  deres  lille  barn  kom 
med  tiden  til  templet  og  blev 
beseglet  som  en  evig  familie. 

Denne  søster  og  hendes  mand 
fandt  tilgivelse  og  fred  ved  den  store 
Læges  berøring.  »Nu  forundrer  det 
mig  at  tænke  på,  hvor  lykkelige  vi  er 
som  familie,«  sagde  hun.  »Herren 
kunne  have  opgivet  os.  Men  han 
godtog  vores  omvendelse  og  . . .  hjalp 
os  til  at  få  noget  vidunderligt  ud  af 
vores  liv«  (citeret  i  Joseph  Walker, 
»Singing  the  Song  of  Redeeming 
Love«,  Ensign,  marts  1993). 

Jeremias  klagede  engang:  »Er  der 
ikke  balsam  i  Gilead,  er  der  ingen 
læge  der?«  (Jer  8:22).  For  dem,  der  vil 
tage  del  i  den,  er  der  en  balsam  — 
forsoningens  fantastiske  gave.  Og  den 
store  Læge  bønfalder  os:  » ...  vil  I  ikke 
nu  vende  tilbage  til  mig  og  angre  jeres 
synder  og  blive  omvendt,  så  jeg  kan 
helbrede  jer?«  (3  Nephi  9:13).  □ 


Et  sidste  dages 
vidnesbyrd  om  sandheden 

af  Bibelen 


Rex  C.  Reeves  jun. 


Lære  og  Pagter  underbygger  sandheden  af  Bibelen,  gengiver  nogle 

af  de  tydelige  og  ypperlige  ting,  vidner  om,  at  Jesus  Kristus  er  Guds  Søn  og  bærer 

vidnesbyrd  om,  at  frelse  kun  hm  opnås  gennem  ham. 


Da  Bibelen  i  sin  tid  blev  skrevet,  indeholdt 
den  vor  Herre  Jesu  Kristi  evangeliums  tyde- 
lige og  ypperlige  sandheder.  Nephi  så,  at 
mange  af  disse  tydelige  og  ypperlige  sandheder,  såvel 
som  Herrens  pagter,  blev  fjernet  fra  Bibelen  (se 
1  Nephi  13:24-29).  I  denne  uddeling  har  profeten 
Joseph  Smith  sagt:  »Vi  tror,  at  Bibelen  er  Guds  ord,  for 
så  vidt,  som  den  er  rigtigt  oversat«  (8.  trosartikel).  Han 
skrev  senere:  »Fra  de  åbenbaringer,  som  var  modtaget, 
stod  det  klart,  at  mange  vigtige  punkter  angående 
menneskets  frelse  var  blevet  fjernet  fra  Bibelen  eller 
gået  tabt,  før  den  blev  samlet.«1 

Nephi  så,  at  i  de  sidste  dage,  som  en  del  af  Herrens 
genoprettelsesplan,  skulle  andre  skrifter  komme  frem 
ved  Guds  kraft.  Præsident  Joseph  Fielding  Smith 
(1876-1972)  forklarede,  at  disse  bøger  omfattede  Lære 
og  Pagter.2  Disse  andre  skrifter  havde  fire  hovedformål: 
At  underbygge  Bibelens  sandhed,  at  gengive  nogle  af 
de  tydelige  og  ypperlige  sandheder,  som  var  fjernet  fra 
Bibelen,  at  vidne  om,  at  Jesus  Kristus  er  den  evige 
Faders  Søn,  og  at  bære  vidnesbyrd  om,  at  frelse  kun 


kan  opnås  gennem  Jesus  Kristus  (se  1  Nephi 
13:39-40).  I  1835  føjede  12  mænd,  der  var  kaldet  som 
Herren  Jesu  Kristi  apostle,  deres  vidnesbyrd  til  Lære  og 
Pagter  og  erklærede:  »...  at  disse  befalinger  blev  givet 
gennem  Guds  inspiration,  at  de  er  nyttige  for  alle 
mennesker,  og  at  de  virkelig  er  sande«.  Lære  og  Pagter 
understøtter  sandheden  af  Bibelen  og  er  »en  opfyldelse 
af  og  i  overensstemmelse  med  alle  de  hellige  profeters 
ord  siden  verdens  begyndelse«.3  Det  følgende  er  blot  et 
par  af  de  lærdomsmæssige  sandheder,  der  bekræftes  af 
nutidig  åbenbaring. 

BEKRÆFTELSE  AF  BIBELSKE  PROFETER, 
BEGIVENHEDER  OG  PROFETIER 

Lære  og  Pagter  er  med  til  at  bekræfte  sandheden  af 
Bibelen  ved  at  fastslå  mange  bibelske  profeters  eksistens, 

Lære  og  Pagter  bekræfter,  at  Adam  var  det  første 
menneske  på  jorden,  der  modtog  præstedømmet. 
Han  overdrog  det  præstedømme  til  sine  retfærdige 
efterkommere. 

ved  at  vidne  om,  at  bibelske  begivenheder  virkelig 
foregik,  og  ved  at  bekræfte  opfyldelsen  af  flere 
bibelske  profetier. 

Profeter.  I  en  tid,  hvor  mange  bibelske  profeter  -  især 
dem  fra  Det  Gamle  Testamente  -  regnes  for  fiktive 
personer,  er  det  forfriskende  at  få  et  nyt  vidnesbyrd  om 
deres  faktiske  eksistens  og  modtage  yderligere  oplysninger 
om  deres  virke.  Lære  og  Pagter  bekræfter,  at  Adam  var  det 
første  menneske  på  jorden,  og  den  første,  der  modtog 
præstedømmet  (se  L&P  84:16-17).  Han  »fik  overdraget 
det  første  præsidentskab«4  og  besidder  stadig  en  vigtig 
position,  fordi  han  holder  frelsens  nøgler  under  Jesu  Kristi 
råd  og  vejledning  (se  L&P  78:16). 

Profeten  Joseph  Smith  nævnte,  at  »Mikaels,  ærkeeng- 
lens, røst«  havde  belært  ham  (L&P  128:21).  En  gang 
i  fremtiden  vender  Adam  eller  Mikael  tilbage  for  at 
præsidere  ved  det  store  råd  i  Adam-ondi-Ahman  (se 
L&P  116).  Adam  blæser  i  basunen  ved  det  andet  komme 
og  siger:  »Det  er  fuldbragt!  Guds  Lam  har  sejret« 
(L&P  88:106).  Han  leder  de  retfærdiges  styrker  i  det 
sidste  slag  mod  Satan  og  hans  følgesvende  ved  tusindår- 
srigets afslutning  (se  L&P  88:106-116).  Til  sidst  vil 
Adam  administrere  for  sine  retfærdige  efterkommere  i 
den  patriarkalske  orden  i  al  evighed.5 

Profeten  Joseph  Smith  identificerede  Noa  som  Gabriel 
og  sagde,  at  Noa  står  lige  efter  Adam  i  præstedømmemyn- 
dighed.6 Lære  og  Pagter  forkynder,  at  Noa,  som  fik  befaling 
om  at  bygge  en  ark  for  at  bevare  mennesker  og  dyr  under 
den  store  vandflod  (se  1  Mos  6-8),  var  blandt  de  store  i 
åndeverdenen  (se  L&P  138:38, 41).  Han  blev  ordineret  til 
det  patriarkalske  præstedømme,  da  han  var  10  år  gammel 
(se  L&P  107:52).  Noa  var  blandt  dem,  der  blev  forløst  af 
Herren  ved  hans  opstandelse  (se  L&P  133:54-55).  Som 
opstandent  væsen  belærte  Noa  også  profeten  Joseph 
Smith  (se  L&P  128:21). 


Eftersom  Melkisedek,  en  stor  bibelsk  profet,  er  så  godt 
som  ukendt  i  verden,  er  mange  mennesker  forvirrede  med 
hensyn  til  hans  sande  identitet  (se  1  Mos  14:18-20;  Hebr 
5:6-10).  Den  bibelske  optegnelse  giver  det  fejlagtige 
indtryk,  at  Melkisedek  var  uden  far,  uden  mor  og  uden 
stamtræ,  har  hverken  begyndelse  på  sine  dage  eller  afslut- 
ning på  sit  liv  (se  Hebr  7:1-3). 

Vi  kan  se  hen  til  profeten  Joseph  Smith  og  Lære  og 
Pagter  for  åbenbaringer  om  Melkisedek,  en  af  Guds 
fordums  højpræster,  hvoraf  »ingen  var  større«  (Alma 
13:19;  se  også  vers  7-18).  Melkisedek  overdrog  præste- 
dømmet til  Abraham  og  modtog  hans  tiende  (se  L&P 
84:14;  Alma  13:15).  Melkisedek  var  så  stor  en  højpræst,  at 
han  fik  den  ære,  at  hans  navn  benyttes  til  at  benævne  »det 
hellige  præstedømme  efter  Guds  Søns  orden«,  så  mennesker 
undgår  at  nævne  Guddommens  navn  for  ofte  (se  L&P 
107:2-4).  I  sit  folks  øjne  var  Melkisedek  et  billede  på  Guds 
Søn:  Begge  bar  titlen  Fredsfyrste,  og  begge  var  arvinger  til 
Faderens  rige.7  Vi  erfarer  også,  at  det  var  præstedømmet, 
ikke  Melkisedek,  som  var  »uden  dages  begyndelse  eller  års 
ende«  (L&P  84:17;  se  også  Joseph  Smiths  oversættelse  af 
1  Mos  14:28;  Hebr  7:3). 

De  mange  andre  bibelske  profeter,  som  beskrives  i  Lære 
og  Pagter,  er  for  talrige  til  at  omtale  uddybende  her.  Men 
blandt  dem,  der  nævnes  er  Adams  søn  Set  (se  L&P 
107:42-43,  53),  Enok  (se  L&P  45:11-14;  107:48-49), 
Moses  (se  L&P  84:25-27;  110:11),  profeten  Elias  (se  L&P 
110:13-16),  Johannes  Døber  (se  L&P  13)  og  Peter,  Jakob 
og  Johannes  (se  L&P  27:12).  Vi  kan  også  læse,  at 
Abraham,  Isak  og  Jakob  »er  indgået  til  [deres]  ophøjelse 
...  og  de  sidder  på  troner  og  er  ikke  engle,  men  guder« 
(L&P  132:37). 

Begivenheder.  Lære  og  Pagter  vidner  om  realiteten  af 
hellige  begivenheder,  som  omtales  i  Bibelen,  såsom 
universets    skabelse   og   Adams    og   Evas   fald.    Den 

bekræfter,  at  Gud  »skabte  mennesket,  mand  og  kvinde, 
efter  sit  eget  billede  og  i  sin  egen  lignelse«  (L&P  20:18). 
Den  bekræfter  også,  at  Adam  og  Eva  gav  efter  for  Satans 
fristelse  og  overtrådte  Guds  befaling,  hvilket  betød,  at  de 
blev  forvist  fra  Edens  Have  (se  L&P  29:35-43).  Derfor 
fødes  alle  mennesker  ind  i  en  falden  verden  og  ved  over- 
trædelse af  Guds  bud  bliver  de  sanselige,  djævelske  og 

Lære  og  Pagter  vidner  om  realiteten  af  hellige  begi- 
venheder, som  omtales  i  Bibelen  såsom  Frelserens 
skabelse  af  jorden,  at  Herren  optog  Enok  og  Zions 
stad,  vandfloden,  delingen  af  Det  Røde  Hav,  Kristi 
lidelser  i  Getsemane  og  mange  helliges  opstandelse 
efter  Frelserens  opstandelse. 


faldne  (se  L&P  20:20).  Lære  og  Pagter  bekræfter,  at 
Adam  og  Eva  blev  belært  om  Jesu  Kristi  evangelium  af 
engle  (se  L&P  29:42). 

Andre  bibelske  begivenheder,  som  bekræftes  af  Lære  og 
Pagter  omfatter  Frelserens  skabelse  af  jorden  (se  L&P 
14:9),  at  Herren  optog  Enok  og  Zions  stad  (se  L&P  38:4; 
45:11-14),  vandfloden  (se  L&P  138:41),  adskillelsen  af 
landene  efter  vandfloden  (se  L&P  133:24),  delingen  af 
Det  Røde  Hav  (se  L&P  8:3),  tabet  af  Det  Melkisedekske 
Præstedømme  (se  L&P  84:23-27),  Kristi  lidelser  i 
Getsemane  (se  L&P  19:15-19),  mange  helliges  opstan- 
delse efter  Frelserens  opstandelse  (se  L&P  133:54-55)  og 
basunen,  der  skal  lyde  på  Sinajbjerg,  når  de  døde  opstår 
ved  Kristi  andet  komme  (se  L&P  29:13). 

Profetier.  Lære  og  Pagter  vidner  om  Israels  bogstavelige 
adskillelse  og  indsamling.  Det  blev  profeteret,  at  Israels 
hus  skulle  spredes  blandt  alle  nationer  (se  L&P  45:19).  I 
dag  formanes  Israels  spredte  rester  til  at  vende  tilbage  til 
Herren  (se  L&P  1 13: 10).  Den  3.  april  1836  viste  Moses  sig 
i  templet  i  Kirtland  for  Joseph  Smith  og  Oliver  Cowdery  og 
overdrog  dem  »nøglerne  til  Israels  indsamling  fra  jordens 
fire  dele«  (L&P  110:11).  Derudover  læser  vi  om  profeten 
Elias'  længe  ventede  komme,  han,  som  skulle  vende 
børnenes  hjerter  til  fædrene  (se  L&P  2;  110:13-16). 

Kirkens  missionærer  kaldes  til  at  indsamle  Herrens 
udvalgte  (se  L&P  29:7),  til  at  genvinde  Herrens  folk, 
Israels  hus  (se  L&P  39:11).  Siden  Moses  og  profeten  Elias 
vendte  tilbage  for  at  gengive  præstedømmets  nøgler,  er  de 


bibelske  profeters  ord  om  disse  begivenheder  begyndt  at  gå 
i  opfyldelse. 

Lære  og  Pagter  kaster  lys  over  bibelske  profetier  om 
Kirkens  fremkomst  i  de  sidste  dage.  Afsnit  65  bekræfter  for 
eksempel  Daniels  profeti  om,  at  Herrens  rige  skulle  rulle 
frem  i  de  sidste  dage  (se  Dan  2:34-35,  44-45).  Og  afsnit 
86  viser,  at  lignelsen  om  hveden  og  ugræsset  henviser  til 
vore  dage:  Satan  sår  ugræsset,  og  ugræsset  kvæler  hveden 
og  driver  Kirken  ud  i  ørkenen  (se  L&P  86:1-7). 

Vi  lærer  med  tydelighed  i  Lære  og  Pagter,  at  Jesus 
Kristus  er  den  førstefødte  af  Faderens  åndelige  børn. 
Før  jorden  blev  dannet,  blev  han  udvalgt  til  at  udvirke 
den  uendelige  og  evige  forsoning. 

Mange  mennesker  tvivler  på  eller  misforstår  Kristi 
andet  komme.  Bibelens  profeter  forkyndte  tydeligt,  at 
Jesus  Kristus  »til  sidst  skal  ...  stå  frem  på  jorden«  (Job 
19:25),  og  at  han  skulle  opbygge  Zion  og  vise  sig  i  sin 
herlighed  (se  SI  102:16).  Til  sine  disciple  i  tidernes 
midte  fortalte  Jesus  om  de  forhold,  der  skulle  herske, 
inden  hans  andet  komme  (se  Matt  24;  se  også  JS-M). 
Både  afsnit  45  og  JS-M  giver  os  en  større  forståelse  af  det 
andet  komme. 

Andre  afsnit  vidner  om  realiteten  af  det  andet 
komme.  Nutidige  hellige  har  fået  denne  befaling:  »Bered 
jer  ...  thi  Herren  er  nær«  (L&P  1:12),  og  de  har  fået  at 
vide:  »Men  den  dag  kommer  snart,  da  I  skal  se  mig  og 
vide,  at  det  er  mig«  (L&P  38:8).  Vi  erfarer,  »at  Herrens 
store  og  frygtelige  dag  er  nær«  (L&P  110:16),  og  at 
»Herren  . . .  skal  stå  midt  iblandt  sit  folk  og  regere  over 
alt  kød«  (L&P  133:25). 

Kort  sagt  vidner  Lære  og  Pagter  om,  at 

»...  timen  er  nær,  og  det,  der  blev  talt  af  mine  apostle, 
må  opfyldes.  For  hvad  de  talte,  det  skal  ske. 

Thi  jeg  vil  åbenbare  mig  fra  himlen  i  magt  og  med  stor 
herlighed  sammen  med  alle  dens  hærskarer  og  bo  i  retfær- 
dighed hos  menneskene  på  jorden  et  tusind  år,  og  de 
ugudelige  skal  ikke  bestå«  (L&P  29:10-11). 

GENGIVELSE  AF  TYDELIGE  OG  YPPERLIGE  TING 

Lære  og  Pagter  gengiver  mange  tydelige  og  ypperlige 
sandheder  ved  at  uddybe  eller  fortolke  bibelske  passager. 
Her  følger  et  repræsentativt  udsnit: 

1.  »Men  jeg  siger  jer:  Enhver,  som  kaster  et  lystent  blik 
på  en  andens  hustru,  har  allerede  begået  ægteskabsbrud 
med  hende  i  sit  hjerte«  (Matt  5:28). 

Lære  og  Pagter  tilføjer,  at  de,  der  gør  det,  »skal 
ikke  have  Ånden,  men  fornægte  troen  og  frygte« 
(L&P  63:16). 


2.  »Thi  mange  er  kaldet,  men  få  er  udvalgt«  (Matt  22: 14) . 
I  Lære  og  Pagter  erfarer  vi,  at  de  ikke  er  udvalgt, 

»fordi  deres  hjerter  er  de  verdslige  ting  hengivne,  og  de 
tragter  efter  menneskelig  ære,  så  de  ikke  kan  lære  ... 
at  præstedømmets  rettigheder  er  uadskilleligt 
forbundet  med  himlens  kræfter«  og  kan  ikke  kontrol- 
leres »uden  ved  retfærdighedens  grundsætninger« 
(se  L&P  121:34-40). 

3.  »Da  skal  Himmeriget  ligne  ti  brudepiger,  som  tog 
deres  lamper  og  gik  ud  for  at  møde  brudgommen.  Fem  af 
dem  var  tåbelige,  og  fem  var  kloge.  De  tåbelige  tog  deres 
lamper  med,  men  ikke  olie«  (Matt  25:1-3). 

Lære  og  Pagter  lærer  os,  at  de  kloge  brudepiger  er  dem, 
der  »har  modtaget  sandheden  og  taget  den  Helligånd  til 
vejleder  og  ikke  har  ladet  sig  forføre«  (L&P  45:57).  De, 
der  mangler  olie,  skal  kastes  i  ilden  og  ikke  bestå  ved 
Herrens  komme  (se  L&P  45:56-57). 

4.  »Jesus  svarede  ham:  >Den,  der  elsker  mig,  vil  holde 
fast  ved  mit  ord,  og  min  fader  vil  elske  ham,  og  vi  skal 
komme  til  ham  og  tage  bolig  hos  ham<«  Qoh  14:23). 

Lære  og  Pagter  vidner  om,  at  Faderen  og  Sønnen  er 
særskilte  personer  med  herliggjorte  legemer  af  kød  og 
ben  (se  L&P  130:22),  og  at  dette  lovede  besøg  fra 
Faderen  og  Sønnen  er  en  faktisk  personlig  tilsynekomst 
(se  L&P  130:3). 

Mens  Joseph  Smith  oversatte  Det  Nye  Testamente, 
modtog  han  mange  åbenbaringer,  som  hjælper  os  til  bedre 
at  forstå  passager  i  Bibelen.  Nogle  af  disse  åbenbaringer  er 
indeholdt  i  Lære  og  Pagter,  i  afsnit  som  77,  84,  86  og  88. 
Et  af  de  mest  enestående  er  L&P  76.  Joseph  Smith  og 
Sidney  Rigdon  sagde,  at  mens  de  arbejdede  med  oversæt- 
telsen af  Bibelen  i  1832,  »rørte  Herren  ved  vor  forstands 
øjne  ...  og  Herrens  herlighed  skinnede  om  os«  (se  L&P 
76:15-19).  Det,  der  fulgte,  var  den  storslåede  åbenbaring 
om  de  tre  grader  af  herlighed. 

Disse  få  eksempler,  plus  mange  andre,  som  kunne 
nævnes,  står  som  et  vidnesbyrd  om,  at  Lære  og  Pagter 
virkelig  har  gengivet  mange  tydelige  og  ypperlige  sand- 
heder, som  er  fjernet  fra  Bibelen. 

VIDNER  OM  AT  JESUS  KRISTUS  ER  GUDS  SØN 

Lære  og  Pagter  vidner  tydeligt  angående  Gud 
Faderens  og  hans  Søn  Jesu  Kristi  sande  natur  og  eksi- 
stens. Den  giver  en  grundvold  af  sandhed,  som  er 
nødvendig  for  at  opbygge  den  tro,  som  fører  til  evigt  liv. 
Joseph  Smith  så  Gud  Faderen  og  Jesus  Kristus  som  to 
særskilte  personer  »hvis  glans  og  herlighed  trodser 
enhver  beskrivelse«  (JS — H  1:17).  Han  skrev  senere, 
at  Gud  Faderen  »har  et  legeme  af  kød  og  ben,  lige  så 
følbart  som  et  menneskes.  Ligeså  har  Sønnen«  (L&P 
130:22). 

Vi  lærer  med  tydelighed,  at  Jesus  Kristus  er  den  første- 
fødte af  Faderens  åndelige  børn  (se  L&P  93:21-23).  Før 
jorden  blev  dannet,  blev  han  udvalgt  til  at  udvirke  den 
uendelige  og  evige  forsoning.  Han  er  himlens  og  jordens 
Skaber  (se  L&P  76:23-24;  93:9-10).  Som  Gud  Enbårne 
Søn  i  kødet  (se  L&P  93:11)  forløste  han  hele  menneske- 
heden og  muliggjorde  udødelighed  og  evigt  liv  (se  L&P 
49:5;  Moses  1:39). 

Joseph  Smith  og  Oliver  Cowdery  så  Jesus  Kristus  i 
templet  i  Kirtland  og  bar  vidnesbyrd: 

»Sløret  blev  borttaget  fra  vort  sind,  og  vor  forstands 
øjne  åbnedes. 

Vi  så  Herren  stå  på  talerstolens  brystværn  foran  os,  og 


Jeg  er  den  første  og  den  sidste.  Jeg  er  den,  som  lever.  Jeg 
er  den,  der  blev  slået  ihjel,  og  jeg  er  jeres  Talsmand  hos 
Faderen«  (L&P  110:1-4). 

Ved  en  anden  lejlighed  bar  Joseph  Smith  og  Sidney 
Rigdon  dette  vidnesbyrd: 

»Og  nu,  efter  de  mange  vidnesbyrd,  som  er  blevet 
givet  om  ham,  er  dette  det  sidste  vidnesbyrd,  som  vi  giver 
om  ham:  at  han  lever! 

Thi  vi  så  ham  ved  Guds  højre  hånd,  og  vi  hørte  røsten, 
som  vidnede,  at  han  er  Faderens  Enbårne, 

at  ved  ham,  gennem  ham  og  af  ham,  eksisterer  og 
skabtes  verdenerne,  og  at  deres  indbyggere  er  sønner  og 
døtre,  født  af  Gud«  (L&P  76:22-24). 

VIDNER  OM  AT  FRELSE  KUN  OPNÅS  GENNEM  KRISTUS 

Jesus  Kristus  sagde  til  Moses:  »Thi  se,  dette  er  min 
gerning  og  herlighed  -  at  tilvejebringe  udødelighed  og 
evigt  liv  for  mennesket«  (Moses  1:39).  Udødelighed 
henviser  til  den  permanente  forening  af  legeme  og  ånd  ved 
opstandelsen.  Apostlen  Paulus  har  sagt:  »For  ligesom  alle 
dør  med  Adam,  skal  også  alle  gøres  levende  med  Kristus« 
(1  Kor  15:22).  Jakob  har  sagt,  at  der  må  »nødvendigvis 
også  være  en  kraft  til  opstandelse  ...  og  opstandelsen  må 
nødvendigvis  blive  mennesket  til  del,  fordi  det  er  faldet« 
(2  Nephi  9:6).  Lære  og  Pagter  forkynder  ligeledes,  at  Kristi 
forsoning  brød  dødens  lænker,  og  at  »gennem  Lammets 
triumf  og  herlighed«  skal  hele  menneskeheden  bringes 
frem  ved  opstandelsen  (se  L&P  76:39;  88:27-32). 

Lære  og  Pagter  vidner  også  om,  at  evigt  liv,  som  er 


under  hans  fødder  var  et  fint  lagt  gulv  af  ægte  guld  af     »den  største  af  alle  Guds  gaver«  (L&P  14:7),  kommer 


farve  som  rav. 

Hans  øjne  var  som  en  ildslue,  hans  hår  var  hvidt 
som  nyfalden  sne,  og  hans  ansigt  overgik  solen  i  klarhed. 
Hans  røst  var  som  store  vandes  brusen,  ja  Jehovas  røst, 
som  sagde: 


gennem  Jesu  Kristi  forsoning  kombineret  med  evangeliske 
ordinancer  og  personlig  lydighed  mod  evangeliets 
lærdomme.  Evangeliet  er,  at  Jesus  »kom  til  verden  ...  for 
at  blive  korsfæstet  for  verden  og  bære  dens  synder  og 
helliggøre  og  rense  den  for  al  uretfærdighed,  for  at  alle, 

som  Faderen  har  givet  i  hans  magt 
ved  ham«  (L&P  76:41-42). 


kunne  blive  frelst 


Lære  og  Pagter  forkynder  ligeledes,  at  Kristi  forsoning 
brød  dødens  lænker,  og  at  »gennem  Lammets  triumf 
og  herlighed«  skal  hele  menneskeheden  bringes  frem 
ved  opstandelsen. 


Frelseren  har  sagt:  »Den,  som  antager  mit  evangelium, 
antager  mig,  og  den,  der  ikke  antager  mit  evangelium 
antager  ikke  mig.  Og  dette  er  mit  evangelium: 
Omvendelse  og  dåb  i  vandet,  og  da  kommer  dåben  med 
ild  og  den  Helligånd«  (L&P  39:5-6).  Dette  evangelium  er 
den  klippe,  som  Kristus  bygger  sin  Kirke  på.  Helvedes 
porte  skal  ikke  få  overhånd  over  dem,  der  holder  ud  i 
dette  evangelium  (se  L&P  33:11-13).  Evigt  liv  består  i  at 
modtage  en  arv  i  den  højeste  grad  af  herlighed  i  det  cele- 
stiale  rige,  hvilket  sikrer  en  fortsættelse  af  familien  i  evig- 
heden (se  L&P  131:1-4). 

I  disse  sidste  dage  står  Lære  og  Pagter  sammen  med 
Mormons  Bog  og  Den  Kostelige  Perle  som  en  støtte  for 
Bibelen  (se  Ez  37:15-17).  Nutidig  åbenbaring  bekræfter, 
at  Jesu  Kristi  evangeliums  frelsende  sandheder,  ordi- 
nancer  og  pagter  er  de  samme  nu,  som  de  var  i  oldtiden. 
Især  Lære  og  Pagter  underbygger  sandheden  af  Bibelen, 
gengiver  nogle  af  de  forsvundne  tydelige  og  ypperlige  ting, 
vidner  om,  at  Jesus  Kristus  er  Guds  Søn,  og  vidner  om,  at 
frelse  kun  opnås  gennem  ham.  Det  giver  os  et  klarere 
billede  af,  hvordan  Bibelen  står  som  en  opfyldelse  af  og  i 
overensstemmelse  med  alle  de  hellige  profeters  ord  siden 
verdens  begyndelse.  □ 

Rex  C.  Reeves  jun.  er  medlem  af  Springville  7.  Ward  i  Springville 
Stav  i  Utah  og  virker  som  assisterende  professor  i  oldtidsskrifter  ved 
Brigham  Young  University. 

NOTER 

1.  History  ofthe  Church,  1:245. 

2.  Se  Man,  His  Origin  and  Destiny,  1954,  s.  411-412. 

3.  Forklarende  indledning  til  Lære  og  Pagter. 

4.  Se  Joseph  Smith,  Profeten  foseph  Smiths  lærdomme,  red. 
Joseph  Fielding  Smith,  1954,  s.  185. 

5.  Se  Joseph  Fielding  Smith,  Lærdomme  om  frelse,  samlet  af 
Bruce  R.  McConkie,  3  bind,  1977,  1:99-100. 

6.  Se  Lærdomme,  s.  185. 

7.  Se  Bruce  R.  McConkie,  Mormon  Doctrine,  1966,  s.  474-475. 

JEG  SÅ  MIG 

ALDRIG  TILBAGE 


Cameron  McCoy 

Da  jeg  var  syv  år  gammel,  lovede  jeg  Herren,  at  hvis 
jeg  fik  mulighed  for  det,  så  ville  jeg  forkynde  evan- 
geliet i  hele  verden.  Dengang  kom  jeg  regelmæssigt 
i  baptistkirken  sammen  med  min  familie.  Der  var  meget, 
jeg  ikke  forstod.  For  eksempel  forstod  jeg  ikke,  hvorfor 
det  kun  var  præsten  og  hans  assistenter,  der  måtte  tale. 
Jeg  syntes,  at  alle  burde  have  mulighed  for  at  fortælle  om 
deres  følelser  og  tro.  Men  min  familie  og  vores  kirke  hjalp 
mig  til  at  udvikle  en  kærlighed  og  glæde  for  Jesus  Kristus 
og  skrifterne. 

Under  min  opvækst  boede  min  familie  mindre  end 
fem  minutters  kørsel  fra  templet  i  Washington  D.C. 
Templet  fascinerede  mig,  da  jeg  var  dreng,  og  jeg  ville  så 
gerne  derind.  Men  far  forsikrede  mig:  »Det  bliver  aldrig 
en  del  af  dit  liv.  Tænk  ikke  på  den  bygning.« 

Hver  dag  så  jeg  min  far  studere  Bibelen  omhyggeligt. 
Jeg  vidste,  at  min  far  var  en  Guds  mand,  og  jeg  begyndte 
at  stille  mange  spørgsmål.  Han  sagde  altid,  at  jeg  selv 
skulle  læse  i  Bibelen  og  finde  svarene. 

Ti  år  senere  gjorde  jeg  tjeneste  som  marineinfanterist 
og  vagt  på  den  amerikanske  ambassade  i  Republikken 
Djibouti,  et  lille  land  i  det  nordøstlige  Afrika.  Jeg  beslut- 
tede at  søge  efter  sandheden,  så  jeg  læste  Bibelen  fra 
ende  til  anden.  Da  jeg  nærmede  mig  Gud,  erkendte  jeg, 


at  Bibelen  er  Guds  ord.  Jeg  behøvede  ikke  bare  at  stole 
på  min  fars  vidnesbyrd.  Men  jeg  følte  ikke,  at  jeg  havde 
hele  sandheden,  og  jeg  længtes  efter  at  vide,  hvorfor  jeg 
følte  mig  tilskyndet  til  aldrig  at  ryge,  drikke  eller  bande 
og  til  at  holde  mig  moralsk  ren.  Hvorfor  stræbte  jeg  altid 
efter  at  holde  budene? 

Efter  15  måneders  tid  blev  jeg  overført  til  ambassaden 
i  Pretoria  i  Sydafrika.  Jeg  blev  den  første  sorte  marinein- 
fanterist, der  gjorde  tjeneste  som  ambassadevagt  i 
Sydafrika.  Hvert  sted,  hvor  jeg  gjorde  tjeneste,  blev  jeg 
håndplukket  på  grund  af  mine  standarder.  Interessant 
nok  ringede  USA's  præsident  Bill  Clinton  selv  til  mig  for 
at  bede  mig  om  at  påtage  mig  hvervet  i  Sydafrika.  Det  er 
nogle  af  årsagerne  til,  at  jeg  fik  så  mange  hæders- 
bevisninger og  ordner. 

I  Sydafrika  traf  jeg  familien  Cleverly, 
som  var  medlemmer  af  Jesu  Kristi 
Kirke  af  Sidste  Dages  Hellige. 
Moderen  i  familien  invi- 
terede mig  ofte  til  at 
besøge  dem.  Hun 

En  meget  tydelig 

stemme  sagde:  »du  skal 

gøre  Herrens  vilje. 

du  skal  følge  hans 

eksempel.«  så  vidste 

JEG  DET. 


fortalte  mig  altid  om  de  unge  voksnes  aktiviteter,  men  jeg 
kunne  aldrig  overvære  dem  på  grund  af  mit  job.  Så  invite- 
rede hun  mig  med  i  kirke,  og  jeg  sagde  ja  tak.  Men  inden 
søndagen  havde  jeg  tre  nattevagter.  Jeg  gik  nedenunder  til 
ambassadens  bibliotek,  hvor  der  var  en  computer  med 


gået  bort.  Jeg  tænkte  på  mine  to  bedstefædre  og  min 
bedstemor,  som  var  døde.  Og  da  begyndte  jeg  at  føle 
Helligånden.  Lærdommene  lød  rigtige  i  mine  ører. 

Vi  nåede  til  det  næste  princip,  som  var  familien,  og  jeg 
blev  klar  over,  at  jeg  altid  havde  vidst,  at  det  var  sandt. 


masser  af  søgemuligheder.  Jeg  tastede  Jesu  Kristi  Kirke  af     Da  jeg  hørte  om  evige  familier,  sagde  jeg  til  missio- 
Sidste  Dages  Hellige  ind.  Der  dukkede  alle  mulige  oplys-      nærerne:  »Jeg  vidste,  at  det  fandtes.« 


ninger  op,  og  jeg  læste  i  otte  timer 
den  første  nat,  otte  timer  den 
næste  nat  og  otte  timer  den  tredje 
nat.  Det  jeg  søgte  mest  efter  var, 
hvad  de  sidste  dages  hellige 
troede,  og  hvordan  de  anvendte 
det  i  deres  liv.  Efterlevede  de  det, 
som  de  havde  opsat  som  deres 
kirkes  love  eller  standarder? 

Ugen  før  jeg  skulle  i  kirke, 
havde  jeg  en  drøm.  Jeg  sad  ved  et 
bord,  og  der  var  to  unge  mænd  i 
kortærmede  hvide  skjorter  med 
sorte  navneskilte.  De  sad  på  hver 
side  af  bordet,  og  jeg  sad  for 
bordenden.  Da  jeg  vågnede, 
tænkte  jeg  ikke  videre  over 
drømmen. 

Den  første  gang  jeg  over- 
værede et  sidste  dages  helligt 
møde,  vidste  jeg,  at  der  var  noget 
anderledes  ved  denne  kirke.  Det 
var  tilfældigvis  den  første  søndag 
i  måneden,  hvilket  betød,  at  medlemmerne  havde 
mulighed  for  at  bære  deres  vidnesbyrd.  Sådan  skal  en  kirke 
være,  tænkte  jeg. 

Jeg  blev  præsenteret  for  to  missionærer.  En  af  de  unge 
mænd  var  en  af  dem  fra  min  drøm,  nøjagtig  den  samme 
person.  Søster  Cleverly  inviterede  mig  og  missionærerne 
hjem  til  middag.  Hun  anbragte  os  ved  bordet,  nøjagtig 
som  min  drøm  havde  forudsagt.  Missionærerne  begyndte 
at  undervise  mig. 

Senere,  da  jeg  hørte  om  princippet  dåb  for  de  døde, 
tænkte  jeg,  at  det  var  fantastisk,  at  man  kunne  besøge  et 
helligt  sted  og  udføre  den  slags  for  mennesker,  som  var 


Så  fortalte  missionærerne  mig 
om  visdomsordet,  og  da  gjorde  jeg 
en  opdagelse.  Det  var,  som  om  min 
sjæl  foldede  sig  ud,  som  om  jeg 
kom  ud  af  en  skal  og  blev  et  nyt 
menneske.  Det  føltes,  som  om  jeg 
svævede  over  jorden.  Jeg  havde 
altid  efterlevet  visdomsordet,  og 
jeg  havde  altid  gerne  villet  vide 
hvorfor,  jeg  var,  som  jeg  var.  Ingen 
havde  kunne  give  mig  noget  svar. 
Men  nu  gav  Herren  mig  det,  og  jeg 
fik  det  svar  gennem  missionærerne 
og  lektionerne.  Jeg  vidste,  at  alt, 
hvad  de  havde  fortalt  mig  hidtil, 
var  sandt,  og  at  alt,  hvad  de  ville 
fortælle  mig,  ville  være  sandt.  Jeg 
havde  aldrig  følt  Ånden  så  stærkt 
under  min  læsning  afskriften,  som 
da  jeg  læste  Lære  og  Pagter  89:18- 
21.  Jeg  vidste,  at  det  var  sandt.  Jeg 
havde  altid  vidst,  at  mit  legeme 
havde  stor  betydning,  og  jeg  vidste, 

at  jeg  ikke  måtte  besmitte  det. 

Fra  da  af  fik  jeg  lidt  blandede  følelser  med  hensyn  til 

at  blive  medlem  af  Kirken.  Jeg  var  bekymret  for  min  fars 

mening  og  hans  reaktion  på  min  beslutning. 

Under  den  sjette  lektion  fik  jeg  en  tilkendegivelse  af, 

at  min  far  ville  ringe.  Telefonen  ringede.  Jeg  tog  røret,  og 

det  var  sandelig  min  far. 

Han  sagde:   »Din  mor  har  fortalt  mig,   at  du  har 

besluttet  dig  for  at  blive  sidste  dages  hellig.« 
Jeg  sagde  ja. 

Han  sagde:  »Jeg  ringer  for  at  forhindre  det.« 
Og  jeg  sagde:  »Ved  du  hvad,  far?  Jeg  elsker  dig,  og  du 

vil  altid  være  min  far.  Du  har  gjort  meget  for  mig.  Men 
jeg  er  22  år.  Jeg  er  en  voksen  mand  nu,  og  den  beslutning 
handler  om  min  familie  og  min  fremtid.  Du  skal  have  tak 
for  alt,  hvad  du  har  gjort  for  mig  og  fortsat  vil  gøre,  men 
det  her  er  min  beslutning.  Jeg  har  i  sinde  at  gøre  det,  og 
jeg  ved,  at  Herren  ønsker,  at  jeg  skal  gøre  det.« 

Min  far  var  ikke  ret  glad,  da  han  lagde  røret  på.  Jeg 
knælede  straks  ned  og  bad  Herren  om  at  hjælpe  mig  til 
at  se  og  forstå,  at  det,  jeg  havde  i  sinde  at  gøre,  var  rigtigt. 
Jeg  var  flere  tusinde  kilometer  hjemmefra.  Jeg  var  helt 
alene,  og  intet  gik  helt  som  det  skulle.  Kun  når  jeg  var 
sammen  med  missionærerne,  havde  jeg  det  godt.  I  det 
øjeblik  vidnede  Ånden  for  mig,  at  det  var  Herrens  vilje, 
og  at  Herren  ønskede,  at  jeg  skulle  døbes.  En  meget 
tydelig  stemme  sagde:  »Du  skal  gøre  Herrens  vilje.  Du 
skal  følge  hans  eksempel.«  Så  vidste  jeg  det.  Fra  da  af  så 
jeg  mig  aldrig  tilbage.  Jeg  blev  døbt  den  12.  oktober  1995. 

Præcis  et  år  efter  min  dåb,  den  12.  oktober  1996,  trådte 
jeg  ind  i  templet  i  Washington  D.C.  for  at  modtage  min 
begavelse,  inden  jeg  skulle  på  fuldtidsmission  til  Madrid. 

Det  første  år  af  min  mission  støttede  mine 
forældre  mig  slet  ikke.  Mens  jeg  var  på 
mission,  åbenbarede  Herren  for  mig,  at  min 
familie  havde  det  godt,  og  at  der  nok 
skulle    blive    sørget    for    dem.    Så 
ændrede  alt  sig  pludselig.  De  sidste 
seks  til  otte  måneder  af  min  mission, 
støttede  min  familie  mig  meget.  De 
sagde,  at  de  modtog  velsignelser,  og 
de  vidste,  at  det  var  på  grund  af  min 
mission. 

Da    jeg    vendte    hjem    fra    min 
mission,  boede  jeg  hos  min  familie  i 

Til  venstre:  Cameron  og  nogle 
soldaterkammerater  på  den 
amerikansk  ambassade  i  Pretoria 
i  Sydafrika.  Herover,  til  højre: 
Cameron  og  hans  far  i  rekrutlejren 
i  Parris  Island  i  South  Carolina. 
Til  højre:  Ældste  McCoy  ved 
akvædukten  i  Segovia  i  Spanien. 


tre  uger,  inden  jeg  tog  af  sted  for  at  studere  på  Brigham 
Young  University.  Inden  skolen  begyndte,  besøgte  min  far 
mig,  hilste  på  mine  venner  og  så  Salt  Lake  City.  Da  jeg 
kørte  ham  til  lufthavnen,  omfavnede  han  mig  og  sagde: 
»I  alle  de  46  år,  jeg  har  levet,  har  jeg  ikke  følt  stærkere 
kærlighed  og  mere  af  Guds  Ånd  i  mit  hjem,  end  i  de  par 
uger,  hvor  du  boede  hos  os  sidst.  Jeg  ved,  at  det  skyldes 
de  to  års  missionærtjeneste,  som  du  ydede  i  Spanien.«  □ 

Cameron  McCoy  er  medlem  af  BYU  1 79.  Ward,  19.  Stav  på 
Brigham  Young  University. 

Herover:  Familieaften 
hos  familien  Takamatsus 
i  Fukuoka.  Herunder: 
Nobuyuki  Nakamura 
(i  midten)  med  sin  hustru 
Mywako  og  deres  søn  Mikio, 
der  alle  er  medlemmer 
af  Kichijoji  Ward  i  Tokyo 
Stav.  Baggrund;  En  flydende 
shinto-helligdom. 

Mikio  Nakamura  har 
forberedt  sig  godt  til 
at  forkynde  evangeliet. 
Han  er  hjemvendt  missionær  og  er 
vokset  op  i  et  sidste  dages  helligt 
hjem.  Han  taler  tre  sprog  flydende, 
nemlig  japansk,  russisk  (som  han 
lærte  som  missionær  i  Vladivostok) 
og  engelsk  (som  blev  finpudset 
sammen  med  amerikanske  missio- 
nærkammerater) .  Hans  intelligens  og 
fremtoning  vækker  opmærksomhed. 
Men  han  har  stadig  svært  ved  at 
fortælle  sine  venner,  som  ikke  er 
medlemmer  af  Kirken,  om  evan- 
geliet. Deres  spørgsmål  om  hans  tro 
udspringer  som  regel  af  intellektuel 
interesse.  De  lytter  høfligt  til,  hvad 
han  siger,  når  han  fortæller  om  sin 
tro,  men  når  de  bliver  klar  over,  hvad 
denne  tro  kræver,  så  mister  de 
som  regel  hurtigt  interessen. 


•■ 


Mikios  far,  Nobuyuki,  ejer  et  teks- 
tilfirma og  virker  som  biskop  for 
Kichijoji  Ward  i  Tokyo  Stav.  Biskop 
Nakamura  siger,  at  man  skal  være 
varsom,  når  man  fortæller  venner  og 
kolleger  om  evangeliet,  ellers  kan 
døren  blive  lukket  og  låst  mod  senere 
forsøg.  Religion  er  et  ømtåleligt  og 
personligt  emne  i  Japan,  selv  om 
mange  mennesker  ikke  er  særlig  tæt 
knyttet  til  noget  særligt  trossamfund. 

Selv  om  det  er  almindeligt  for 
japanere  at  blive  viet  af  en  shinto- 
præst,  antage  kongfuziansk  etik  og 
blive  begravet  eller  kremeret  i 
overensstemmelse  med  buddhistiske 
skikke,  er  der  ikke  mange,  som  tager 
religionen  særlig  alvorligt.  Og  trods 
de  mange  meget  synlige  religiøse 
symboler  og  seværdigheder  har 
Japan  i  mange  år  i  det  store  hele 
været  et  verdsligt  land. 

Denne  verdsliggørelse  er  en  af  de 
største  udfordringer  for  Kirken  i 
Japan.  I  et  land,  hvor  kun  en  procent 
af  befolkningen  er  kristen  og  sidste 
dages  hellige  udgør  10  procent  af  det 
antal,  er  det  ikke  let  at  føre  Kirken 
ud  af  mørket. 

De  problemer,  som  informations- 
chef Akiko  Ohta  i  Fukuoka  Stav 
støder  på,  er  typiske.  Det  var  vanske- 
ligt at  fa  artikler  om  tempelbyggeriet 
i  Fukuoka  og  forberedelserne  til 
åbenthus  i  medierne,  fordi  aviser  og 
fjernsynsstationer  normalt  nægter  at 
bringe  emner,  som  de  mener  fremmer 
religiøse  grupper.  (I  1997  dækkede  de 
japanske  medier  for  eksempel  genop- 
førelsen af  de  sidste  dages  hellige 
pionerers  vandring  over  den  ameri- 
kanske prærie  uden  nogensinde  at 
nævne  Kirkens  navn) .  Men  nogle  reli- 
giøse gruppers  yderliggående  adfærd 

Indsat,  fra  venstre:  Toshiko 
Yamashita  fra  Fukuoka;  Mako  to 
Fukuda  fra  Tokyo;  og  Masako  Horii 
fra  Osaka.  Til  venstre:  Toshiro 
Yoshizawa  og  hans  hustru  Midori, 
der  er  pionerer  i  Kirken  i  Fukuoka. 
Til  højre:  Det  nye  tempel  i  Fukuoka 
i  Japan. 

får  presseomtale,  og  som  følge  deraf 
har  religiøse  grupper,  der  stammer  fra 
udlandet,  deriblandt  kristne  grupper, 
ofte  et  dårligt  ry  i  Japan. 

Men  trods  disse  vanskeligheder 
ser  Kirkens  fremtid  i  Japan  lys  ud. 
Der  er  tegn  på  ændringer  i  det 
japanske  samfund,  som  måske  kan 
åbne  nye  døre.  Og  medlemmerne 
selv  udstråler  et  troens  lys,  der  bliver 
mere  og  mere  synligt. 

BEGYNDELSEN 

De  første  sidste  dages  hellige 
missionærer  blev  sendt  til  Japan  af 
præsident  Lorenzo  Snow  i  1901  med 
ældste  Heber  J.  Grant  fra  De  Tolv 
Apostles  Kvorum  som  deres  leder. 
Missionærerne  virkede  i  Japan  i 
mere  end  20  år,  alligevel  var  der 
mindre  end  200  medlemmer,  da 
missionen  blev  lukket  i  1924.  De 
næste  to  årtier  blev  missionering  på 
japansk  udført  blandt  amerikanere  af 
japansk  afstamning  på  Hawaii.  Og 
da  Kirken  vendte  tilbage  til  Japan 
efter  anden  verdenskrig,  kaldte 
Kirkens  ledere  nogle  af  dem,  der 
havde      forkyndt     evangeliet     på 

Hawaii,  til  at  virke  som  missionærer 
og  missionspræsidenter. 

Sidste  dages  hellige  soldater,  som 
var  udstationeret  i  Japan  efter 
krigen,  var  også  med  til  atter  at 
præsentere  evangeliet.  (Blandt  disse 
var  en  ung  pilot  fra  Utah  ved  navn 
Boyd  K.  Packer,  der  nu  er  funge- 
rende præsident  for  De  Tolv 
Apostles  Kvorum).  Disse  soldater  og 
de  første  missionærer,  som  fulgte 
efter  dem,  fandt  en  lille  kerne  af 
medlemmer,  som  havde  holdt  trofast 
ud  siden  1920erne.  De  fandt  også 
nogle  få  nye,  som  var  parat  til  at 
høre  om  evangeliet. 

En  dag  traf  Toshiro  Yoshizawa, 
der  gjorde  tjeneste  i  hæren  under 
krigen,  to  unge  amerikanere,  som 
afholdt  et  gademøde.  De  var  blandt 
de  første  SDH-missionærer,  som 
blev  kaldet  til  at  tjene  i  Japan  efter 


krigen.  Den  ene  af  dem,  ældste  Ray 
Price,  talte  med  respekt  om  den 
tjeneste,  som  de  japanske  soldater 
havde  ydet  for  deres  land,  og  han 
sagde,  at  alle  mænd  og  kvinder  er 
brødre  og  søstre,  og  at  de  burde 
behandle  hinanden  kærligt.  Dette 
budskab  fik  Toshiro  til  at  studere 
evangeliet  og  siden  blive  medlem. 
Han  og  hans  hustru  Midori,  der  blev 
døbt  i  1953,  hører  til  de  japanske 
pionerer,  hvis  tjeneste  var  med  til  at 
holde  Kirken  i  live  efter  krigen.  Bror 
Yoshizawa  blev  senere  grenspræsi- 
dent,  distriktspræsident,  rådgiver  til 
fire  missionspræsidenter,  stavspræsi- 
dent  og  missionspræsident.  Han 
blev  kaldet  som  patriark  i  Fukuoka 
Stav  i  1986.  Søster  Yoshizawa  har 
tjent  som  lærer  i  Søndagsskolen  og  i 
utallige  undervisnings-  og  ledelses- 
kaldelser  i  Hjælpeforeningen,  i  de 

tidlige    år   havde    hun    ofte    flere 
kaldelser  på  én  gang. 

»DER  ER  RIGE  RESSOURCER« 

Kirken,  der  engang  var  meget  lille  i 
Japan,  er  nu  vokset  til  mere  end 
1 14.000  medlemmer  i  dag.  Næsten  tre 
fjerdedele  af  medlemmerne  er  enlige 
voksne,  men  det  ses  ikke  ved  Kirkens 
møder.  Det  ser  ud  til,  at  af  dem,  der 
kommer,  er  to  tredjedele  mænd, 
hustruer  og  børn,  og  kun  omkring  en 
tredjedel  er  enlige  voksne. 

Trods  Japans  foruroligende  økono- 
miske nedtur  i  de  senere  år  nyder  de 
fleste  mennesker  velstandens  velsig- 
nelser. Gaderne  i  de  større  byer  er 
proppet  -  ja,  til  tider  bogstaveligt 
stoppet  -  med  de  nyeste  biler  og  last- 
vogne. Alle,  fra  forretningsfolk  til 
skolebørn,  synes  at  gå  rundt  med 
mobiltelefoner,  og  mange  familier  har 


Indsat  herunder:  Seminarklasse 
i  i  Osaka.  Yderst  til  højre:  Tre 
generationer  i  Kirken:  familien 
Nishihara  fra  Ushiku.  Kikuno  og 
Yoshi  (i  midten),  som  blev  døbt  i 
1957,  var  pionerer  i  Hiroshima. 

de  mest  moderne  fjernsyn,  spillema- 
skiner, telefoner  og  faxmaskiner  i 
deres  hjem.  I  storbyerne  bor  de 
fleste  i  lejligheder.  Prisen  på  enfami- 
lieshuse i  en  by  som  Tokyo  ligger 
uden  for  alle  andre  end  de  rigestes 
rækkevidde. 

Men  velstanden  koster  dyrt. 
Der  er  lys  i  vinduerne  på  kontorbyg- 
ningerne i  Tokyo  til  langt  ud  på 
natten,  fordi  mange  mennesker 
stadig  er  på  arbejde.  (Det  betyder, 
bemærker  biskop  Nakamura  fra 
Kichijoji  Ward,  at  det  eneste  tids- 
punkt, hvor  han  kan  samle  wardets 
ledere  til  PUK-møde  i  løbet  af  ugen, 
er  kl.  22.00,  når  alle  er  kommet 
hjem).  De  høje  leveomkostninger 
er  utvivlsomt  en  af  årsagerne  til 
denne  nationale  arbejdsiver.  For  at 
kunne  betale  husleje  og  skoleud- 
dannelse til  deres  børn  må  mange 
japanske  hustruer,  deriblandt  også 
sidste  dages  hellige,  arbejde  uden 
for  hjemmet,  om  ikke  andet  så 
på  deltid. 

Trods  disse  vanskeligheder  ser 
medlemmerne  i  det  nordasiatiske 
områdepræsidentskab  optimistisk  på 
Kirkens  vækst  og  styrke.  »Hvis  vi  ser 
tilbage  på,  hvor  vi  var  for  et  år  eller 

to   siden,   så   ser  tendensen 
meget  opmuntrende  ud,«  siger 

ældste  L.  Lionel  Kendrick  fra  De 
Halvfjerds,  der  er  tidligere  område- 
præsident. Som  følge  af  den  indsats 
præstedømmets  ledere  har  sat  i 
værk,  er  man  i  stand  til  at  holde  på 
næsten  75  %  af  de  nye  medlemmer. 
Der  er  stærkt  lederskab  på  stavsplan 
i  både  præstedømmet  og  hjælpeorga- 
nisationerne. Udfordringen  går  på  at 
skabe  stærkere  ledere  på  grens-  og 
wardsplan.  Missioneringen  går  bedst 
uden  for  storbyerne,  »men  vi  klarer 
os  også  godt  i  storbyerne,«  siger 
ældste  Kendrick. 

Ældste  L.  Edward  Brown, 
den  nuværende  områdepræsident, 
bemærker,  at  der  kommer  flere 
henvisninger  til  missionærerne  fra 
medlemmerne,  deriblandt  de  mindre 
aktive.  Ældste  E.  Ray  Bateman, 
førsterådgiver,  siger,  at  medlemmerne 
udfører  deres  opgaver  så  omhyggeligt, 
at  »hver  eneste  opgave,  som  de 
påtager  sig,  udføres  så  perfekt,  som 
det  er  muligt«. 

»Skønt  vi  har  mange  udfordringer, 
er  der  også  rige  ressourcer,«  bemærker 
ældste  Kendrick.  Medlemmerne  i 
Japan  er  »vidunderlige  at  samarbejde 
med«. 

Medlemmerne  af  områdepræsi- 
dentskabet ser  en  fortsat  indsats  for 
at  støtte  og  belære  om  de  principper, 
som  fremsættes  i  »Familien:  En 
proklamation  til  verden«  som  en  af 
måderne,   hvorpå  man  kan  hjælpe 

Kirken  til  at  komme  ud  af  mørket  i 
Japan.  Kirkeledere  og  medlemmer  er 
enige  om,  at  både  enkeltpersoner  og 
familier  i  Japan  har  brug  for  noget, 
der  kan  støtte  dem  mod  de  nedbry- 
dende påvirkninger  i  deres  moderne 
samfund.  En  hel  nation  har  brug  for 
Herrens  løsning  -  evangeliet. 

De  samme  kirkeledere  og 
medlemmer  er  også  enige  om,  at  den 
bedste  måde  at  udbrede  evangeliet 
på  og  overvinde  den  negative  indstil- 
ling til  dem  nok  blot  er  at  efterleve 
budene  og  lade  andre  se  den  påvirk- 
ning, det  har  på  deres  liv  og  familie. 
De  fleste  medlemmer  siger,  at  det  var 
andre  sidste  dages  helliges  eksempel, 
som  bragte  dem  evangeliet.  Hvis 
man  spørger,  hvordan  man  lettere 
kan  få  åbnet  dørene  for  evangeliet  i 
Japan,  er  svaret  uundgåeligt  det 
samme  hver  gang:  Ved  medlem- 
mernes eksempel. 


»DET  SØM,  DER  RAGER  OP« 

Præstedømme-  og  hjælpeorgani- 
sationsledere  siger,  at  det  især  er 
vigtigt,  at  belære  de  unge  om  den 
styrke,  som  opnås  ved  at  efterleve 
Jesu  Kristi  evangelium.  Skønt  narko, 
spiritus  og  umoral  ikke  synes  at  være 
noget  stort  problem  for  de  unge  sidste 
dages  hellige  i  Japan,  så  er  de  unge 
under  så  voldsomt  et  pres  i  skolen,  at 
det  går  ud  over  deres  deltagelse  i 
Kirkens  aktiviteter. 

Obligatoriske  aktiviteter  efter 
skoletid  og  lektielæsning  strækker  sig 
langt  ud  over  de  skemasatte  timer. 
(Regeringen  har  for  nylig  taget  skridt 
til  at  afskaffe  den  halve  skoledag  om 
lørdagen).  Obligatoriske  klub-  eller 
sportsaktiviteter  afholdes  ofte  om 
søndagen,  og  til  tider  er  der  også  klas- 
sestudium om  søndagen,  fordi  der 
ligger  et  hårdt  pres  på  de  unge  om  at 
klare  sig  godt  til  adgangseksaminerne 


til  gymnasiet  og  universitet.  Unge 
mennesker,  som  udebliver  fra  skole- 
aktiviteter  eller  studium  for  at  gå  i 
kirke,  kan  skade  sig  selv  uddannel- 
sesmæssigt eller  socialt.  Det  er 
pinligt  at  gøre  sig  uheldigt  bemærket 
på  grund  af  manglende  forberedelse. 
Man  citerer  ofte  et  gammelt 
ordsprog:  »Det  søm,  der  rager  op, 
bliver  hamret  ned.« 

Morgenseminar  kan  være  den 
eneste  kontakt  de  unge  har  med 
Kirken,  når  skoleaktiviteter  optager 
deres  søndage.  Men  mange  sidste 
dages  hellige  elever  har  en  skoleuge 
lige  som  Yuka  Kouchi  fra  Osaka  Ward 
i  Osaka  Stav:  Seminar  kl.  6.15,  i 
skole  kl.  8.00,  klubaktiviteter  kl. 
15.30  og  nogle  dage  deltidsjob  med  at 
tilberede  frokost  og  ekspedere  i  en 
forretning  fra  kl.  18.00  til  22.00.  Yuka 
er  en  af  de  få  elever,  der  har  et  job; 
andre  elever  har  aftenen  optaget  af 

Yderst  til  venstre;  Ayako 
og  Masanao  Morimoto 
fra  Fukuoka  med  det  yngste 
af  deres  fire  børn.  Til  venstre: 
Yoshie  Sumiya  fra  Kitakyushu. 
Herunder:  Familien  Taira  fra 
Fukuoka:  mor  Shinko  (forrest 
til  venstre)  med  tvillingerne 
Mami  og  Mino,  sønnen  Makoto 
og  far  Hisashi  (ikke  med 
på  billedet:  Datteren  Sayaka, 
der  var  i  skole,  og  sønnen 
Kaname,  der  er  på  mission). 
Baggrund:  Fiskedam  ved 
en  historisk  seværdighed 
i  Dazaifu. 


lektielæsning  eller  skoleaktiviteter. 
De  fleste  er  ikke  hjemme  før  kl.  21. 

Hvis  Yuka  kunne  ændre  på  noget, 
ville  hun  gerne  have  lidt  mere  tid  til 
at  hjælpe  sin  mor  derhjemme  og 
måske  mere  tid  til  at  lytte  til  sin 
yndlingsmusik  -  eller  sove. 

Atsuko  Yamashita,  der  er  præsi- 
dentinde  for  Unge  Piger  i  Maebaru 
Ward  i  Fukuoka  Stav,  er  imponeret 
over  de  unges  styrke.  I  1999  bad  de 
unge  i  hendes  gren  om  mulighed  for 
at  besøge  templet  i  Tokyo  og  udføre 
dåb  for  de  døde.  Deres  tre  dages  tur 
til  Tokyo  omfattede  mulighed  for  at 
tage  på  sightseeing  og  more  sig,  men 
de  unge  satte  det  som  førsteprioritet 
at  udføre  tempelordinancer  hver 
aften  og  overvære  noget  af  undervis- 
ningen  på  missionærskolen. 

Søster  Yamashita  fandt  evan- 
geliet, mens  hun  gik  i  skole,  og  hun 
er  kommet  til  at  elske  Mormons  Bog. 
»Uanset  hvor  vi  bor,  så  modtager  vi 
det  gengivne  evangelium  gennem 
Joseph  Smith  og  Mormons  Bog. 
Evangeliets  velsignelser  er  de 
samme,  hvor  vi  end  er.«  Hun  er 
taknemlig  for,  at  hendes  mand 
støtter  hendes  kirkeaktivitet,  selv 
om  han  ikke  er  medlem  af  Kirken. 

ALENE  I  EVANGELIET 

Det  er  ikke  alle,  der  gifter  sig  uden 
for  Kirken,  som  er  så  heldige.  En 
søster  mindes,  at  hun  havde  alvorlige 
problemer  med  sine  svigerforældre, 
som  tilhører  en  anden  tro,  da  de 


erfarede,  at  hun  var  aktiv  sidste 
dages  hellig.  De  truede  med  at 
afbryde  forholdet  til  hende.  Hendes 
mand  støttede  dem,  og  hun  gik  ikke 
i  kirke  i  flere  år.  Men  da  denne  søster 
og  hendes  mand  ikke  længere  boede 
hos  hans  forældre,  hjalp  en  omsorgs- 
fuld hjælpeforeningspræ  sidentinde 
og  kærlige  søstre  fra  wardet  hende 
tilbage.  Nu  tjener  hun  i  en  ledelses- 
kaldelse  og  arbejder  på  at  hjælpe 
andre  søstre. 

Men  hun  har  stadig  problemer 
derhjemme.  Hendes  mand,  der 
arbejder  hårdt  for  at  forsørge  fami- 
lien, føler,  at  han  lever  op  til  sit 
ansvar  som  ægtemand  og  far.  Men 
hans  indflydelse  manglede  på  et 
tidspunkt,  da  der  var  meget  brug 
for  den,  siger  hans  hustru.  Deres 
søn  er  ved  at  blive  oprørsk,  og 
faderen  har  fået  øjnene  op  for,  at 
han  må  ændre  sig  for  at  kunne 
hjælpe  ham.  Der  er  især  en  missi- 
onær, som  har  rørt  manden  og 
hjulpet  ham  til  at  gøre  fremskridt, 
og  han  og  hans  hustru  søger  at  blive 
enige  med  hensyn  til  familiens  reli- 
giøse anliggender.  Denne  søster 
udtrykker  sin  taknemlighed  for  de 
evangeliske  lærdomme,  som  har 
fået  hende  til  at  forstå,  at  »vi  kan 
løse  problemerne«. 

Japanerne  er  ved  at  få  øjnene  op 
for,  at  fædre  må  spille  en  mere  aktiv 
rolle  i  deres  familier.  Det  er  en  erken- 
delse, som  ville  have  mødt  heftig 
modstand  for  fire  eller  fem  år  siden, 


siger  Kouichi  Hayase,  der  er  biskop  i 
Hachioji  Ward  i  Tokyo  Vest  Stav. 
Fastsættelse  af  personlige  prioriteter 
er  et  af  emnerne  på  de  ledelsessemi- 
narer,  som  biskop  Hayase  underviser 
i  på  sit  arbejde.  »Jeg  fortæller  dem,  at 
de  i  deres  hjerte  skal  tænke  dybt 
over,  hvad  der  betyder  mest  for 
dem,«  forklarer  han.  Han  fortæller 
ikke  deltagerne,  at  svaret  kommer  til 
dem  via  Kristi  lys  -  men  det  gør  det. 
»Efter  to  dage  ved  de,  hvad  jeg  taler 
om,  selv  om  de  måske  ikke  kan 
udtrykke  det.«  Mange  mandlige 
deltagere  fortæller  ham  på  tomands- 
hånd efter  seminarerne,  at  de  har 
besluttet  sig  for  at  ændre  på  deres  liv 
og  bruge  mere  tid  på  familien.  Der  er 
et  stigende  antal  kvinder  i  lederstil- 
linger i  Japan,  siger  biskop  Hayase, 
og  den  tendens  styrker  motivationen 
til  at  finde  en  balance  mellem 
karriere  og  familieliv. 

Trofaste  sidste  dages  hellige  er 
velforberedt  til  at  styrke  familievær- 
dierne i  Japan,  siger  biskop  Hayase. 
Men  »jeg  tror,  vi  skal  være  mere 
modige.  Vi  er  ikke  modige  nok  til  at 
fortælle  om  evangeliet.« 

LEDELSE  I  FAMILIEN 

Set  i  det  lys  taler  mange  japanske 
præstedømmebærere  om  den  glæde, 
de  har  oplevet  som  fædre,  når  de 
sætter  familien  over  materielle  goder 
eller  verdslig  fremgang.  Masahido 
Sumiyoshi  er  et  eksempel  på  det. 
Mens  han  hjalp  med  at  opdrage  sine 

Herover:  Daisuke  Hirota 
fra  Kyoto.  I  forgrunden: 
Mieko  og  Hiroshi  Aki 
fra  Osaka.  Baggrund: 
Højhuse  i  Osakas  centrum. 


v 


tPMftk 


w 


".'Jf  ""  ■ 


.  *w: 


F 


«V 


tr- 


tre  børn,  indså  han  to  ting:  Det  var 
hans  ansvar  at  hjælpe  sine  børn 
tilbage  til  deres  himmelske  Fader,  og 
han  havde  også  mulighed  for  at  gå 
med  dem.  Som  missionsleder  i  Kita 
Kyushu  Ward  i  Fukuoka  Stav  ser 
han  værdien  af  den  kundskab,  når 
han  ser,  at  andre  mænd  tit  er  for 
optaget  af  deres  job  til  at  bruge  nok 
tid  på  familien. 

Hans  hustru  Katsuko  er  glad  for, 
at  hendes  børn  er  vokset  op  i  et 
hjem  med  en  far,  der  forstår  evange- 
liets værdi.  Hun  ved  alt  om  betyd- 
ningen af  forældres  eksempel. 
Hendes  forældre  var  blandt  pione- 
rerne i  Kirken  i  Hiroshima,  hvor  de 
blev  medlemmer  i  1957.  Nu  bor 
hendes  forældre  hos  hendes  lillebror 
Satoshi  Nishihara  og  hans  familie. 

Satoshi  har  også  fulgt  sine  foræl- 
dres eksempel.  Han  er  i  øjeblikket 
højpræsternes  gruppeleder  i  Ushiku 
Ward  i  Abiko  Stav  og  arbejder  som 
seminarkoordinator  for  Kirkens 
Uddannelsessystem.  Han  blev  kaldet 
som  stavpræsident  i  Hiroshima  som 
29-årig  og  tjente  senere  som  præsi- 
dent for  Osakamissionen.  De  ældre 
Nishihara'er,  Yoshio  og  Kikuno,  har 
været  på  to  fuldtidsmissioner  sammen 
-  den  første  kort  efter  at  Satoshi  var 
vendt  hjem  fra  sin  fuldtidsmission  i  en 
alder  af  22  -  og  fire  tempelmissioner. 

Yoshio  og  Kikuno  Nishihara 
efterlever  det,  de  prædikede,  mens 
deres  børn  voksede  op.  Satoshi 
husker  tydeligt  et  skænderi  med  sin 


mor,  mens  han  var  dreng.  Det  blev 
afklaret,  da  hun  bad  ham  om  at  bede 
sammen  med  sig.  Det  var  en  dejlig, 
lærerig  oplevelse.  Nu  falder  det 
Satoshi  naturligt  at  rådføre  sig  med 
og  bede  sammen  med  sin  hustru, 
Noriko,  og  deres  børn  i  familieanlig- 
gender. De  tacklede  en  beslutning 
på  den  måde  efter  en  familiefaste  for 
nylig;  mens  de  bad  sammen,  og 
mens  han  lyttede  til,  at  hans  hustru 
og  børn  gav  udtryk  for  deres  følelser, 
stod  det  klart  for  ham,  hvad  familien 
skulle  gøre. 

Satoshi  og  Noriko  har  fem  børn, 
hvilket  er  en  usædvanlig  stor 
familie  i  et  land,  hvor  gennem- 
snittet er  ca.  et  barn  pr.  familie. 
Søster  Nishihara  siger,  at  hun  har 
svært  ved  at  forestille  sig,  hvordan 
man  kan  opdrage  en  familie  af  en 
hvilken  som  helst  størrelse  uden 
evangeliets  lærdomme.  Men  hun 
har  især  været  taknemlig  for  evan- 
geliets lys  i  opdragelsen  af  sine  fem 
børn,  hvis  behov  og  udfordringer 
blev  stedse  mere  vanskelige,  efter- 
hånden som  de  blev  større. 

Bror  Nishihara  siger,  at  livet  bliver 
mere  enkelt,  når  man  ser  på  det  med 
evangeliske  briller.  Alt  for  mange 
mennesker  lader  verdens  pres 
bekymre  dem  unødvendigt,  mener 
han.  Når  de  glemmer  sig  selv  og 
retter  blikket  udad,  får  de  øje  på 
mange  nyttige  og  berigende  ting,  som 
de  ikke  var  klar  over,  at  de  kunne 
bruge  deres  liv  på.  »Når  vi  hjælper 


andre  mennesker,  glemmer  vi  ofte 
vore  egne  problemer,«  siger  han. 
Udfra  det  synspunkt  har  han  og  hans 
hustru  bevidst  søgt  at  involvere  deres 
børn  i  tjenesteprojekter,  for  at  lære 
dem,  at  nar  de  efterlever  evangeliet 
og  deler  det  med  andre,  skal  Herrens 
velsignelser  nok  sørge  for  deres 
øvrige  behov.  »Det  bringer  altid 
glæde  at  hjælpe  andre  mennesker.« 

Japanske  medlemmer  siger,  at 
mange  af  deres  naboer  synes  at  søge 
efter  et  sikkert  anker  i  livet,  uden 
at  kunne  sætte  navn  på  deres 
behov.  Sidste  dages  hellige  føler,  at 
de  har  fundet,  hvad  mange  andre 
søger  -  den  glæde  i  evangeliet,  som 
Satoshi  Nishihara  taler  om.  De 
japanske  hellige  har  måske  nøglen 
til  evangeliets  udbredelse  i  deres 
adfærd  og  eksempel.  □ 

JAPAN  I  DAG 

Medlemstal:  Over  114.000 

Stave:  31 

Ward:  175 

Missioner:  8 

Missionsdistrikter:  19 

Grene:  142 

Missionærer:  Ca.  1000.  Omkring  18  % 

af  dem  er  japanere 
Templer:  Tokyo  og  Fukuoka 


MARTS       2001 

47 


Sådan  anvender  du  Liahona 
for  marts  2001 


Leder  du  efter  en  historie  eller  et  citat  til  en  tale,  en  klasse, 
familieaften  eller  åndelig  tanke  i  seminar?  Så  kan  du  måske 
finde  noget,  du  kan  bruge  i  dette  nummer  af  Liahona.  (tallene 
henviser  til  sidenumrene  i  dette  nummer.  L  =  Lille  Liahona). 


IDEER  TIL  FAMILIAFTEN 

■  »Se  jeres  små«,  side  2:  Drøft  de  konkrete  måder,  hvorpå  I  som 
forældre  kan  følge  præsident  Hinckleys  råd  og  behandle  jeres  børn  med 
større  tålmodighed,  forståelse  og  kærlighed.  Sæt  som  familie  konkrete 
mål  for,  hvordan  I  forbedrer  jeres  forhold. 

■  »Gør  hvad  er  ret«,  side  10:  Læs  eller  fortæl  historien  om  ældste 
Scotts  oplevelse  med  admiral  Rickover.  Bed  fami- 
lien om  at  komme  med  eksempler  fra  deres 
eget  liv,  hvor  det  har  været  svært  at  gøre  det 
rette.  Tal  om,  hvad  det  betyder  at  »gøre 
hvad  er  ret,  lad  så  følgerne  komme«. 

■  »Robs  nye  ord«,  side  L6:  Tal  om 
vrede  og  dens  følger.  I  kan  i  familien 
finde  på  andre  vendinger,  så  som 
»Hvor  irriterende!«,  som  man  kan 
bruge  i  stedet  for  vrede  ord.  Få 
familien  til  at  stræbe  efter  at  bruge 
de  nye  ord  i  stedet  for  sårende, 
vrede  ord. 


EMNER  I  DETTE  NUMMER 

Banden L6 

Besøgslærerinder 25 

Bøn    18,  L4 

Børn .2 

Familieforhold 34,  38 

Forsoningen    25 

Forældrerollen 2 

Genaktivering L6 

Handlefrihed 10 

Hjemmeundervisning    7 

Hjælpeforening    Kirkenyt 

Indførelse  i  fællesskabet .  .L9 

Jesus  Kristus .26 

Kyskhed    10 

Kærlighed .2 

Lydighed 10,  18 

Missionering 34,  38,  L9 

Modgang 18 

Nye  Testamente, 

historier  fra L10,  L12,  L14 

Omvendelse 18,  25,  34 

Primary L2,  Kirkenyt 

Profeter L2,  L16 

Retskaffenhed 8 

Skriftstudium 26 

Søndagsskole Kirkenyt 

Talenter    24 

Tjeneste 24 

Tro 18,  L4 

Unge  Piger Kirkenyt 


FAMILIEAFTENSER  FA  RINGER    EFTERLYSES 
Vi  opfordrer  jer  til  at  fortælle  os  en  beretning  om  jeres  mest  vellykkede  familieaften.  Fortæl  os,  hvad 

I  gjorde,  og  hvad  der  gjorde  det  så  effektivt.  Vi  indbyder  jer  også  fil  at  sende  feedback,  forslag  og 

andre  artikler  til  Liahona,  Floor  24,  50  East  North  Temple  Street,  Salt  Lake  City,  UT  841 50-3223,  USA; 

eller  send  en  e-mail  til  CUR-Liahona-IMag@ldschurch.org.  Vedlæg  venligst  fulde  navn,  adresse, 

telefonnummer  samt  ward  og  stav. 

Hvis  far  vil  holde  mig,  af  Liz  Lemon  Swindle 

P?  pr r?' eten.  Jose;Ph  Smith  var  dreng  fik  han  en  alvorlig  infektion,  der  gjorde  det  nødvendigt  at  fjerne  en 


del  af  hans  knogle  Lægen  ville  have,  at  Joseph  skulle  bindes,  så  han  hnne  ligge  stille,  eller  også  skulle 

han  i  det  mindste  drikke  lidt  spiritus,  som  kunne  dulme  smerten.  Joseph  afviste  det  og  sagde,  at  han  ville 

kunne  udholde  smerten,  hvis  bare  hans  far  ville  holde  ham  i  sine  arme  (se  Lucy  Mack  Smith,  Hisiory  of 

Joseph  Smith  by  His  Mother,  red.  Preston  Nibley,  1 958,  s.  56-58). 

I  Japan,  som  er  et  land  med  traditionsrige 
religiøse  symboler,  viser  et  stigende  antal  sidste 
dages  hellige,  hvordan  evangeliet  styrker  den 
enkelte  og  familien.  Se  »Japan:  Lyset  spredes 
i  Østen«,  side  38 


